open-index/open-wikipedia-markdown huggingface dataset:
കോർസിയേസീ

സപുഷ്പികളിൽ ഉൾപ്പെടുന്ന ഏകബീജപത്ര സസ്യങ്ങളിലെ ഒരു സസ്യകുടുംബമാണ് **കോർസിയേസീ (Corsiaceae)**. ആഞ്ചിയോസ്പേം ഫൈലോളജി ഗ്രൂപ്പ് സിസ്റ്റം II (2003) പ്രകാരം ഈ സസ്യകുടുംബം ലില്ല്യേൽസ് നിരയിലും ഏകബീജപത്രസസ്യവിഭാഗത്തിലുമാണ് ഉൾപ്പെടുത്തിയിരിക്കുന്നത്. കോർസിയേസീ കുടുംബത്തിലെ മിക്ക അംഗങ്ങളും ബഹുവർഷി സസ്യങ്ങളാണ്.
 
## സവിശേഷതകൾ
ഇവയുടെ ഇലകൾ ചെതുമ്പൽ കണക്കെ വളരെ ശോഷിച്ചവയും ലഘുപത്രങ്ങളോടു കൂടിയവയും, ഏകാന്തരന്യാസത്തിലോ (alternate phyllotaxis) വർത്തുളമായോ ക്രമീകരിച്ചതുമാണ്. ഇലകളിലെ സിരാവിന്യാസം സമാന്തരമാണ്.

## ജീനസ്സുകളും സ്പീഷിസുകളും
[ലഘുചിത്രം|''Corsia ornata , ബേർഡ്സ് ഹെഡ് പെനിൻസുല , [ഇന്തോനേഷ്യ*]]
* [[Arachnitis|അറക്ക്നൈറ്റിസ്]]<small> Phil., 1864</small>
** [[Arachnitis uniflora|അറക്ക്നൈറ്റിസ് യൂണിഫ്ലോറ]]
* [[Corsia|കോർസ്യ]] <small>Becc., 1877</small>
** *കോർസ്യ അക്യുമിനേറ്റ*
** *കോർസ്യ അർഫകെൻസിസ്*
** *കോർസ്യ ബൊറിഡ്യെൻസിസ്*
** *കോർസ്യ ബ്രാസ്സി*
** *കോർസ്യ ക്ലിപ്പേറ്റ*
** *കോർസ്യ കോർഡേറ്റ*
** *കോർസ്യ കോർനുറ്റ*
** *കോർസ്യ ക്രെനേറ്റ*
** *കോർസ്യ സൈക്ലോപെൻസിസ്*
** *കോർസ്യ ഡിസ്പർ*
** *കോർസ്യ ഹൈയൻജെൻസിസ്*
** *കോർസ്യ ഹുവോനെസിസ്*
** *കോർസ്യ ലാമെല്ലേറ്റ*
** *കോർസ്യ മെറിമെന്റേനിസ്*
** *കോർസ്യ ഒർനേറ്റ*
** *കോർസ്യ പപ്പ്വാന<br>*
** *കോർസ്യ പുർപുറേറ്റ*
** *കോർസ്യ പിരമിഡേറ്റ<br>*
** *കോർസ്യ റെസിയൻസിസ്*
** *കോർസ്യ ടൊറിസെല്ലെൻസിസ്*
** *കോർസ്യ ട്രൈസെറാടോപ്സ്*
** *കോർസ്യ അൻഗ്വികുലേറ്റ*
** *കോർസ്യ വിറിഡോപർപുറിയ*
** *കോർസ്യ വിയാകബുയ്*
** *കോർസ്യ വുബുൻഗു<br>*
* *കോർസിയോപ്സിസ്* <small>D.X.Zhang, R.M.K.Saunders & C.M.Hu, 1999</small>
** *കോർസിയോപ്സിസ് ചൈനെൻസിസ്*

== അവലംബം ==
<div class="reflist" style="list-style-type: decimal;">
<references /></div>

== പുറത്തേക്കുള്ള കണ്ണികൾ ==
* [http://delta-intkey.com/angio/www/corsiace.htm Corsiaceae]  in L. Watson and M.J. Dallwitz (1992 onwards), [http://delta-intkey.com/angio/ *The families of flowering plants''] .
* NCBI Taxonomy Browser
* links at CSDL, Texas 

വർഗ്ഗം:സസ്യകുടുംബങ്ങൾ
ഭൂനിയമം സ്വാതന്ത്യപ്രാപ്തിക്കുമുൻപ്

കേരളത്തിൽ ഒരു പുതിയ സാമൂഹികക്രമം രൂപപ്പെട്ടുന്നതിനു വഴിതെളിച്ച ഭൂനിയമങൾ പലതും കെരലതിലെ 3 പ്രദെശിക വിഭാഗങളിലും പണ്ട മുതൽതന്നെ നടപ്പിൽ വന്നിട്ടുണ്ടായിരുന്നു. കുടിയാനവന്റെ അവശതകൾ പരിഹരിക്കുന്നതിനുള്ള നിയമങൾ പതൊൻപതാം നൂറ്റാണ്ടൈൽ തന്നെ ഉണ്ടായിട്ടുണ്ട്. കൊല്ലം 1040 (1865ജൂൺ)-ൽ തിരുവിതാംകൂറിൽ പുറപ്പെടുവിച്ച പാട്ടവിളംബരം പണ്ടാരവകഭൂമി കൈവശം വച്ചിരുന്നവർക്കു ജന്മാവകാശം നല്കുകയും കുടിയാനവനെ കാരണംകൂടാതെ ഒഴിപ്പിക്കുന്നതു തടയുകയും ചെയ്തു. 1042 (1867)-ലെ രാജകീയവിളംബരം ജന്മിയുടയും കുടിയാനവന്റെയും കടമകളും അവകാശങളും നിർവചിച്ചു.

ഭൂനിറ്റയമങൾ സ്വാതന്ധ്ര്യപ്രാപ്തിയ്ക്കുശെഷം:

കെരളതിലൊരു പുതിയ സാമൂഹികക്രമം രൂപപ്പെടുന്നതിനു സഹായിച്ച ഭൂനിയമങൾ പലതും സ്വത്ൻഡൃയതിനു മുൻപ്തന്നെ നിലവിൽ വന്നു. കുടിയാൻ അവന്റെ അവശതകൾ പരിഹരിക്കാനുള്ള നിയമങൾ പതൊൻപതാം നൂറ്റാണ്ടടിൽതന്നെ ഉണ്ടടായി. ആദ്യതെ ലക്ഷ്യം നെടുന്നതിനു കുടിയാന്മാരുടെ കൈവശാവകശം ഉരപ്പിക്കുകയും മര്യാദപ്പട്ടം നിച്ചയിക്കുകയും കുടിയാന്മാർക്കു ജന്മാവകാശം നെടിക്കൊടുക്കുകയും ചെയ്യുന്ന നിയമങൾ രൂപപ്പെടുതി.

വർഗ്ഗം:കേരളചരിത്രം
ദേബശ്രീ മജുംദാർ

ഇന്ത്യയിലെ ഒരു പ്രമുഖ വനിതാ കായിക താരമാണ് **ദേബശ്രീ മജുംദാർ**.

ട്രാക്ക് ആന്റ് ഫീൽഡ് ഇനങ്ങളിലും, അത്‌ലറ്റിക്‌സിലും ഉൾപ്പെട്ട ഹ്രസ്വദൂര ഓട്ടമത്സരമായ സ്പ്രിന്റിലാണ് ഇവർ പ്രധാനമായും മത്സരിക്കുന്നത്. 400 മീറ്റർ സ്പ്രിന്റിലാണ് ശ്രദ്ധ കേന്ദ്രീകരിച്ചിരിക്കുന്നത്.

## ജീവിത രേഖ

1991 ഏപ്രിൽ ആറിന് പശ്ചിമബംഗാളിലെ നാദിയ ജില്ലയിൽ
ജനനം. കൊൽക്കത്തയിലെ ആദായ നികുതി വകുപ്പിൽ ജോലി ചെയ്യുന്നു.

## നേട്ടങ്ങൾ
* 2016ൽ ബ്രസീലിലെ റിയോയിൽ നടന്ന ഒളിമ്പിക്‌സിൽ മത്സരിക്കാൻ യോഗ്യത നേടി.  
* 2015ലെ ഏഷ്യൻ ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ റിലേ ടീമിൽ അംഗമായിരുന്നു.
* ഓൾ ഇന്ത്യ സെൻട്രൽ റെവന്യൂ സ്‌പോർടസ് മീറ്റിൽ മികച്ച അത്‌ലറ്റായി തെരഞ്ഞെടുക്കപ്പെട്ടിട്ടുണ്ട്. 
* 2014ലെ കോമ്മൺവെൽത്ത് ഗെയിംസിൽ ഇന്ത്യയെ പ്രതിനിധീകരിച്ചു. 
* 2015ലെ ഏഷ്യൻ ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ റിലേ ടീമിൽ അംഗമായിരുന്നു.
പശ്ചിമബംഗാളിൽ നടന്ന അണ്ടർ 20 ഗേൾസ് അത്‌ലറ്റിക് മീറ്റിൽ 400മീറ്റർ ഓട്ടത്തിൽ റെക്കോർഡ്. 
കൊൽകത്തയിലെ സാൽട്ട് ലേക്ക് സ്‌റ്റേഡിയത്തിൽ നടന്ന 59ാമത് സംസ്ഥാന അത്‌ലറ്റിക് മീറ്റിൽ 55.4 സെക്കന്റ് എന്ന റെക്കോർഡാണ് ഇവർ കുറിച്ചത്.

## അവലംബം

വർഗ്ഗം:ഇന്ത്യൻ അതിവേഗ ഓട്ടക്കാർ
വർഗ്ഗം:1991-ൽ ജനിച്ചവർ
അൽക്ക ലാംബ

ഡൽഹിയിൽ നിന്നുള്ള ഒരു രാഷ്ട്രീയ പ്രവർത്തകയാണ് **അൽക്ക ലാംബ (Alka Lamba)**. നാഷണൽ സ്റ്റുഡന്റ്സ് യൂണിയന്റെ ദേശീയ പ്രസിഡന്റായിരുന്നു. ഡൽഹി യൂണിവേഴ്സിറ്റി സ്റ്റൂഡന്റ്സ് യൂണിയൻ പ്രസിഡന്റ്, ഡൽഹി പ്രദേശ് കോൺഗ്രസ്സ് കമ്മിറ്റി ജനറൽ സെക്രട്ടറി, ഓൾ ഇന്ത്യ കോൺഗ്രസ്സ് കമ്മിറ്റി സെക്രട്ടറി എന്നീ സ്ഥാനങ്ങൾ വഹിച്ചിട്ടുണ്ട്.

2013 ഡിസംബറിൽ അൽക്ക കോൺഗ്രസ്സ് പാർട്ടി വിട്ട്, ആം ആദ്മി പാർട്ടിയിൽ അംഗമായി ചേർന്നു. 2015 ലെ  തിരഞ്ഞെടുപ്പിൽ ചാന്ദ്നി ചൗക്ക് മണ്ഡലത്തിൽ നിന്നും ജയിച്ച് അൽക്ക ഡൽഹി നിയമസഭയിലെത്തി. ഭാരതീയ ജനതാ പാർട്ടിയിലെ സുമൻ കുമാർ ഗുപ്തിയേയാണ് അൽക്ക പരാജയപ്പെടുത്തിയത്. ഗോഇന്ത്യാഫൗണ്ടേഷൻ എന്ന സന്നദ്ധസംഘടനയുടെ പ്രസിഡന്റു കൂടിയാണു അൽക്ക.
2020ൽ നടന്ന നിയമസഭാ തിരഞ്ഞെടുപ്പിൽ കോൺഗ്രസ്സ് സ്ഥാനാർത്ഥിയായിരുന്ന ഇവർ പരാജയപെട്ടു

## വ്യക്തി ജീവിതം
1975 സെപ്തംബർ 21 ആണു അൽക്ക ജനിച്ചത്. അമർനാഥ് ലാംബയും, രാജ്കുമാരി ലാംബയുമായിരുന്നു മാതാപിതാക്കൾ. ഡൽഹി ഗവൺമെന്റ് ഗേൾസ് സെക്കണ്ടറി സ്കൂളിൽ നിന്നായിരുന്നു പ്രാഥമിക വിദ്യാഭ്യാസം. ഡൽഹി സർവ്വകലാശാല, സെന്റ്.സ്റ്റീഫൻസ് കോളേജ് എന്നിവിടങ്ങളിലായിരുന്നു ഉപരിപഠനം. രസതന്ത്രത്തിലും, വിദ്യാഭ്യാസത്തിലും ബിരുദാനന്തര ബിരുദമുണ്ട്.

## രാഷ്ട്രീയ ജീവിതം
കോൺഗ്രസ്സിന്റെ വിദ്യാർത്ഥി സംഘടനയായ നാഷണൽ സ്റ്റു‍ഡന്റ്സ് യൂണിയനിലൂടേയാണ് അൽക്ക തന്റെ രാഷ്ട്രീയപ്രവർത്തനം ആരംഭിക്കുന്നത്. ഡൽഹി സർവ്വകലാശാലയിൽ രണ്ടാം വർഷ ബിരുദ പഠനകാലഘട്ടത്തിലായിരുന്നു ഇത്. 1995 ൽ ഡൽഹി സർവ്വകലാശാല സ്റ്റുഡന്റ്സ് യൂണിയൻ പ്രസിഡന്റായി തിരഞ്ഞെടുക്കപ്പെട്ടു. 1997 ൽ നാഷണൽ സ്റ്റുഡന്റ്സ് യൂണിയൻ ദേശീയ പ്രസിഡന്റായി തിരഞ്ഞെടുക്കപ്പെട്ടു.

2002 ൽ അൽക്ക ഓൾ ഇന്ത്യാ മഹിളാ കോൺഗ്രസ്സിന്റെ സെക്രട്ടറിയായി ചുമതലയേറ്റു. 2003 ലെ നിയമസഭാ തിരഞ്ഞെടുപ്പിൽ ഡൽഹിയിലെ മോത്തി നഗറിൽ നിന്നും മത്സരിച്ചുവെങ്കിലും, ഭാരതീയ ജനതാ പാർട്ടിയിലെ മദൻലാൽ ഖുറാനയോടു പരാജയപ്പെട്ടു. 2006 ൽ ഓൾ ഇന്ത്യാ കോൺഗ്രസ്സ് കമ്മിറ്റി അംഗമായി തിരഞ്ഞെടുക്കപ്പെട്ടു, അതോടൊപ്പം തന്നെ ഡൽഹിപ്രദേശ് കോൺഗ്രസ്സ് കമ്മിറ്റിയുടെ ജനറൽ സെക്രട്ടറിയായും പ്രവർത്തിച്ചു.

2013 ൽ അൽക്ക കോൺഗ്രസ്സ് പാർട്ടി വിട്ടു, ആം ആദ്മി പാർട്ടിയിൽ അംഗമായി.2015 ലെ ഡൽഹി  തിരഞ്ഞെടുപ്പിൽ ചാന്ദ്നി ചൗക്ക് മണ്ഡലത്തിൽ നിന്നും ഡൽഹി നിയസഭയിലേക്കു തിരഞ്ഞെടുക്കപ്പെട്ടു.

## അവലംബം

വർഗ്ഗം:1975-ൽ ജനിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:വനിതാ രാഷ്ട്രീയപ്രവർത്തകർ
മച്ഛലി (പെൺ കടുവ)

ഇന്ത്യയിലെ രൺഥംഭോർ ദേശീയോദ്യാനത്തിൽ ജീവിച്ചിരുന്ന ഒരു പെൺ കടുവയാണ്
**മച്ഛലി** ("മത്സ്യം" എന്നതിന്റെ ഹിന്ദി; കോഡ് നാമം: **T-16**; ജനനം ca. 1996 – 18 ആഗസ്റ്റ് 2016). 2000-കളിൽ ദേശീയോദ്യാനത്തിലെ കടുവകളുടെ വംശവർദ്ധനവിനു പ്രധാന കാരണമായി വർത്തിച്ചത് ഈ കടുവയാണ്. ഇന്ത്യയിൽ ഏറ്റവും കൂടുതൽ അറിയപ്പെടുന്ന കടുവകളിലൊന്നാണിത്. മരണത്തോടെ, ഏറ്റവും കൂടുതൽ കാലം വനത്തിൽ ജീവിച്ചിരുന്ന കടുവയായും അറിയപ്പെടുന്നു.

## അവലംബം

വർഗ്ഗം:കടുവകൾ
വർഗ്ഗം:പ്രശസ്തരായ മൃഗങ്ങൾ
പ്രിയാ ദത്ത്

ഇന്ത്യയിൽ നിന്നുള്ള രാഷ്ട്രീയപ്രവർത്തകയാണ് പ്രിയാ ദത്ത് റോൺകോൺ എന്ന **പ്രിയാ ദത്ത്**. പതിനാലാം ലോക്സഭയിൽ മുംബൈ നോർത്ത് വെസ്റ്റ് നിയോജകമണ്ഡലത്തെ പ്രതിനിധീകരിച്ചു, പതിനഞ്ചാം ലോക്സഭയിൽ മുംബൈ നോർത്ത് സെൻട്രൽ നിയോജകമണ്ഡലത്തെ പ്രതിനിധീകരിച്ചും അംഗമായിരുന്നിട്ടുണ്ട്. കോൺഗ്രസ്സ് പാർട്ടി അംഗമാണ്. 2014 ലെ പൊതു തിരഞ്ഞെടുപ്പിൽ ഭാരതീയ ജനതാ പാർട്ടിയിലെ പൂനം മഹാജനോടു ഒരു ലക്ഷത്തി എൺപത്തിആറായിരം വോട്ടുകൾക്കു പരാജയപ്പെട്ടു.

## ആദ്യകാല ജീവിതം
ബോളിവുഡ് അഭിനേതാക്കളായിരുന്ന സുനിൽ ദത്തിന്റേയും, നർഗീസ് ദത്തിന്റേയും മകളാണ് പ്രിയാ ദത്ത്. സുനിൽ ദത്ത് കോൺഗ്രസ്സിനെ പ്രതിനിധീകരിച്ച് ലോക്സഭ അംഗമായിരുന്നു. അഭിനേതാവ് സഞ്ജയ് ദത്ത് സഹോദരനാണ്. മുംബൈ സർവ്വകലാശാലക്കു കീഴിലുള്ള സോഫിയ കോളേജിൽ നിന്നും സോഷ്യോളജിയിൽ ബിരുദം കരസ്ഥമാക്കിയിട്ടുണ്ട്.
## രാഷ്ട്രീയപ്രവർത്തനം
2004 ൽ പിതാവ് മരിച്ചതിനേതുടർന്നു നടന്ന ഉപ തിരഞ്ഞെടുപ്പിൽ ശിവസേനയിലെ മധുകർ സർപോദറിനെ 172043 വോട്ടുകളുടെ വ്യത്യാസത്തിൽ പരാജയപ്പെടുത്തി ലോക്സഭയിലെത്തി.പ്രിയയുടെ വിജയം മാധ്യമശ്രദ്ധ പിടിച്ചു പറ്റി. തിരഞ്ഞെടുപ്പു വിജയത്തിനുശേഷം, ഓൾ ഇന്ത്യാ കോൺഗ്രസ്സ് കമ്മിറ്റിയുടെ സെക്രട്ടറിയായും പ്രിയ തിരഞ്ഞെടുക്കപ്പെട്ടു.

## അവലംബം

വർഗ്ഗം:1966-ൽ ജനിച്ചവർ
വർഗ്ഗം:ഓഗസ്റ്റ് 28-ന് ജനിച്ചവർ
വർഗ്ഗം:വനിതാ രാഷ്ട്രീയപ്രവർത്തകർ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
നിർമ്മല ഷ്യോരാൻ

ഇന്ത്യയിലെ ഒരു വനിതാ കായിക താരമാണ് **നിർമ്മല ഷ്യോരാൻ**.
ട്രാക്ക് ആന്റ് ഫീൽഡ് ഇനങ്ങളിലും, അത്‌ലറ്റിക്‌സിലും ഉൾപ്പെട്ട ഹ്രസ്വദൂര ഓട്ടമത്സരമായ സ്പ്രിന്റിലാണ് ഇ്‌വരുടെ പ്രാധന ഇനം. 400 മീറ്റർ സ്പ്രിന്റിലാണ് ശ്രദ്ധ കേന്ദ്രീകരിച്ചിരിക്കുന്നത്.
## ജീവിത രേഖ

ഹരിയാനയിലെ ഭിവാനി ജില്ലയിൽ 1995 ജൂലൈ 15ന് ജനനം.

## നേട്ടങ്ങൾ
2016ൽ ബ്രസീലിൽ നടന്ന റിയോ ഒളിമ്പിക്‌സിൽ വനിതകളുടെ 400 മീറ്റർ ഓട്ടത്തിലും വനിതകളുടെ 4X400 മീറ്റർ റിലേ മത്സരത്തിലും പങ്കെടുക്കാൻ ഇവർ യോഗ്യത നേടി. 2016 ജൂലൈയിൽ ഹൈദരാബാദിൽ നടന്ന ദേശീയ അന്തർ സംസ്ഥാന ചാംപ്യൻഷിപ്പിൽ 400 മീറ്റർ ഓട്ടത്തിൽ 51.48സെക്കന്റ് സമയത്തിൽ ഫിനിഷ് ചെയ്താണ് റിയോ ഒളിമ്പിക്‌സിന് യോഗ്യത നേടിയത്. ഒളിമ്പിക് യോഗ്യതാ മാർക്ക് സമയമായ 52.20 സെക്കന്റിലും താഴെ സമയമെടുത്താണ് നിർമ്മല യോഗ്യത നേടിയത്. മീറ്റിലെ മുൻപത്തെ മികച്ച സമയം 2014ൽ എംആർ പൂവമ്മ നേടിയ 51.73സെക്കന്റാണ്. 2013ൽ ചെന്നൈയിൽ നേടിയ 53.94സെക്കന്റാണ് നിർമ്മല നേരത്തെ നേടിയ മികച്ച സമയം.

2016 ജൂലൈയിൽ ബംഗളൂരുവിൽ നടന്ന 4 ഗുണം 400 മീറ്റർ റിലേയുടെ ഒളിമ്പിക്‌സ് യോഗ്യതാ മത്സരത്തിൽ നിർമ്മല അടക്കമുള്ള ടീം മൂന്ന് മണിക്കൂറും 27മിനിറ്റും 88 സെക്കന്റുമെന്ന മികച്ച സമയത്തിലാണ് ഫിനിഷ് ചെയ്തത്. ലോകത്തെ മികച്ച 12ആമത്തെ സമയമാണിത്. നിർമ്മലയെ കൂടാതെ, ടിന്റു ലൂക്ക, അനിൽഡ തോമസ് എന്നിവരാണ് മത്സരിച്ചത്.

## അവലംബം

വർഗ്ഗം:ഇന്ത്യൻ അതിവേഗ ഓട്ടക്കാർ
വർഗ്ഗം:1995-ൽ ജനിച്ചവർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
സെർജി പൊദോളിൻസ്കി

ഉക്രേനിയൻ ഭൗതികശാസ്ത്രജ്ഞനും സോഷ്യലിസ്റ്റ് അനുഭാവിയുമായിരുന്നു **സെർജി പൊദോളിൻസ്കി**( ജ:12. ജൂലൈ 1891 കീവ്) കീവ് സർവ്വകലാശാലയിൽ ഭൗതിക ശാസ്ത്രവും ഗണിതവും പഠിച്ച പൊദോളിൻസ്കി പിന്നീട് സാമ്പത്തികശാസ്ത്രവിഷയങ്ങളിൽ താത്പര്യം പുലർത്തി.ഊർജ്ജ-മൂല്യ സിദ്ധാന്തങ്ങളെക്കുറിച്ചും സമ്പദ്വ്യവസ്ഥയിൽ അതുണ്ടാക്കുന്ന സ്വാധീനങ്ങളെക്കുറിച്ചുമുള്ള ഗവേഷണങ്ങളാണ് അദ്ദേഹത്തിന്റെ മുഖ്യസംഭാവന.താപഗതിക ശാസ്ത്ര വുമായി ബന്ധപ്പെട്ട് ഉത്പാദന- വിതരണക്രമങ്ങളും അദ്ദേഹത്തിന്റെ പഠനമേഖലയിൽപ്പെട്ടു.ഊർജ്ജനിക്ഷേപങ്ങളും ഉപഭോഗവും തമ്മിലുള്ള ബന്ധങ്ങളെക്കുറിച്ച് അദ്ദേഹം മാർക്സിനെഴുതിയ ലേഖനങ്ങൾ ശ്രദ്ധേയമായി.

## അവലംബം

വർഗ്ഗം:ഭൗതികശാസ്ത്രജ്ഞർ
ഴാങ് ബാപ്തീസ് ബൂൾസിങോൾ

ഫ്രഞ്ച് രസതന്ത്രജ്ഞനായിരുന്നു **ഴാങ് ബാപ്തീസ് ബൂൾസിങോൾ**.(ജ:1 ഫെബ്: 1801 – 11 മേയ് 1887)കാർഷിക ശാസ്ത്രത്തിലെയും പെട്രോളിയം,ഘനധാതുക്കളെക്കുറിച്ചുള്ള പഠനങ്ങളും അദ്ദേഹത്തിന്റെ സംഭാവനകളിൽപ്പെടുന്നു. ലോകത്തിലെ ആദ്യത്തെ കാർഷിക പരീക്ഷണശാല തുറന്നത് അദ്ദേഹമാണ്.

## പുറംകണ്ണി
*

വർഗ്ഗം:ഫ്രഞ്ച് രസതന്ത്രജ്ഞർ
യൂറൊക്ക് ആദിവാസികൾ

ഉത്തര അമേരിക്കയിലെ ആദിവാസികൾ ആണ് **യൂറൊക്ക് ആദിവാസികൾ**. നദിയുടെ താഴ്ഭാഗത്തുള്ള ജനവിഭാഗം എന്നാണിതിന് അവിടത്തെ കറുക്ക് ഭാഷയിൽ അർത്ഥം. ക്ലാമാത്ത് നദിക്കും പസഫിക് തീരത്തിനും അടുത്തുള്ള ഉത്തര പശ്ചിമ കാലിഫോർണിയായിലാണിവർ ജീവിക്കുന്നത്. Olekwo'l എന്നാണവർ സ്വയം വിളിക്കുന്നത്. വ്യക്തികൾ എന്നാണ് ഇതിനർത്ഥം. ഇപ്പോൾ അവർ ഹംബോൾഡ് കൗണ്ടിയിലെ യൂറൊക്ക് ഇന്ത്യൻ (റെഡ് ഇന്ത്യൻ) സംരക്ഷിത പ്രദേശത്തുള്ള അനേകം റാഞ്ചെറിയാകളിൽ വസിക്കുന്നു. 
## ചരിത്രം

പരമ്പരാഗതമായി, യൂറൊക്ക് ആദിവാസികൾ ക്ലാമാത്ത് നദീതീരത്തുള്ള ഗ്രാമങ്ങളിൽ സ്ഥിരമായി വസിക്കുന്നു. ഇതിൽ ചില ഗ്രാമങ്ങൾ പതിനാലാം നൂറ്റാണ്ടുമുതൽ നിലനിൽക്കുന്നതാണ്. ഇവർ നദികളിൽനിന്നും സാൽമൺ മത്സ്യങ്ങളെ പിടിച്ചും സമുദ്രത്തിൽനിന്നും മത്സ്യങ്ങളേയും മറ്റു ജീവികളേയും പിടിച്ചും കാട്ടിൽ വേട്ടയാടിയും ചെടികളും മറ്റും ഉപയോഗിച്ചും ജീവിക്കുന്നു. ഇവരുടെ പ്രധാന നാണയം ഒരുതരം നീളമുള്ള ചിപ്പിയാണ്. ഇതു മാല രൂപത്തിൽ അണിയാറുണ്ട്. 
## കുറിപ്പുകൾ

## അവലംബം
* Cook, Sherburne F. 1956. "The Aboriginal Population of the North Coast of California". *Anthropological Records* 16:81-130. University of California, Berkeley.
* Cook, Sherburne F. 1976. *The Conflict between the California Indian and White Civilization*. University of California Press, Berkeley.
* Kroeber, A. L. 1925. *Handbook of the Indians of California*. Bureau of American Ethnology Bulletin No. 78. Washington, D.C.
* Kroeber, A. L. 1976. *Yurok Myths*.  University of California Press, Berkeley.
*Hinton, Leanne. *Flutes of Fire: Essays on California Indian Languages.* Berkeley: Heyday Books, 1994. ISBN 0-930588-62-2.
* Pritzker, Barry M. *A Native American Encyclopedia: History, Culture, and Peoples*. Oxford: Oxford University Press, 2000. ISBN 978-0-19-513877-1.

വർഗ്ഗം:അമേരിക്കൻ ഐക്യനാടുകളിലെ ആദിമനിവാസികൾ
വർഗ്ഗം:വടക്കേ അമേരിക്കയിലെ വംശീയ വിഭാഗങ്ങൾ
ഇന്ദർജീത് സിംഗ്

ഷോട്ട് പുട്ട് മത്സരത്തിൽ പ്രത്യേക പരിശീലനം നേടിയ ഇന്ത്യയിലെ ഒരു കായിക താരമാണ് **ഇന്ദർജീത് സിംഗ്**. 
## നേട്ടങ്ങൾ
*ജൂൺ മൂന്നിന് ചൈനയിൽ നടന്ന ഏഷ്യൻ അത്‌ലറ്റിക് ചാംപ്യൻഷിപ്പിൽ സ്വർണ മെഡൽ നേടി. 
*2014ലെ ഇഞ്ചിയോൺ ഏഷ്യൻ ഗെയിംസിൽ വെങ്കലം നേടി.
*2013 ജൂലൈ ഏഴു മുതൽ 12 വരെ റഷ്യയിലെ കസാനിൽ നടന്ന 2013 സമ്മർ യൂണിവേഴ്‌സിയാഡിൽ പങ്കെടുത്തു, വെള്ളി മെഡൽ നേടി. 19.70 മീറ്റർ എറിഞ്ഞാണ് രണ്ടാം സ്ഥാനത്തെത്തിയത്. 
*2015 ജൂൺ 22ന് ബാങ്കോക്കിൽ നടന്ന ഏഷ്യൻ അത്‌ലറ്റ ഗ്രാൻഡ് പ്രിക്‌സിൽ സ്വർണ്ണം നേടി.
*2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിൽ പങ്കെടുക്കാൻ യോഗ്യത നേടി.2015 മെയിൽ നടന്ന ഫെഡറേഷൻ കപ്പ് മത്സരത്തിൽ 20.65 മീറ്റർ എറിഞ്ഞാണ് റിയോയിലേക്ക് യോഗ്യത നേടിയത്. 
എന്നാൽ, ഉത്തേജക മരുന്ന് പരിശോധനയിൽ പരാജയപ്പെട്ടതിനാൽ ഒളിമ്പിക്‌സിൽ പങ്കെടുക്കുന്നതിന് വിലക്കേർപ്പെടുത്തി.

## കുടുംബം
പഞ്ചാബിലെ ശഹീദ് ഭഗത് സിങ് നഗറിൽ 1988 ഏപ്രിൽ 19ന് ജനിച്ചു. മധ്യപ്രദേശിലെ സിങ്‌റൗലിയിൽ നിന്നും പഞ്ചാബിലേക്ക് കുടിയേറിയതാണ് ഇദ്ദേഹത്തിന്റെ കുടുംബം.

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:1988-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ഷോട്ട് പുട്ട് താരങ്ങൾ
വർഗ്ഗം:പുരുഷ ഷോട്ട് പുട്ട് താരങ്ങൾ
വർഗ്ഗം:ഏഷ്യൻ ഗെയിംസ് വെങ്കലമെഡൽ ജേതാക്കൾ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
ജ്ഞാനക്കൂത്തൻ

ആധുനിക തമിഴ് കവിതയുടെ തുടക്കക്കാരിലൊരാളായിരുന്നു **ജ്ഞാനക്കൂത്തൻ** എന്ന പേരിലെഴുതിയിരുന്ന **ആർ. രംഗനാഥൻ** (ഒക്ടോബർ  7, 1938 - ജൂലൈ 27, 2016). ആക്ഷപഹാസ്യത്തിലൂടെ സാമൂഹ്യ വിമർശനം നടത്തുന്നവയായിരുന്നു അദ്ദേഹത്തിന്റെ പല കവിതകളും. അന്റു വേറെ കിഴമൈ, സൂര്യനുക്കു പിൻപക്കം, കടക്കരൈയിൽ ചില മരങ്കൾ, മീണ്ടും അവർകൾ തുടങ്ങി നിരവധി കാവ്യ സമാഹാരങ്ങൾ പ്രസിദ്ധീകരിച്ചിട്ടുണ്ട്. ആധുനിക കവികളിൽ പ്രമുഖനായിരിന്ന ഇദ്ദേഹം കൽക്കി, കാലൈച്ചുവടു, ഉയിർമൈ തുടങ്ങിയ മാസികകളിലും കചടതപറ, മൈയ്യം, വൃക്ഷം തുടങ്ങിയ സമാന്തര പ്രസിദ്ധീകരണങ്ങളിലും  രചനകൾ പ്രസിദ്ധീകരിച്ചു. 2016 ജൂലൈ 27-ന് 78-ആം വയസ്സിൽ അന്തരിച്ചു.

## ജീവിതരേഖ
1938-ൽ തഞ്ചാവൂർ ജില്ലയിലെ മയിലാടുതുറൈയിലാണ് ജ്ഞാനക്കൂത്തൻ ജനിച്ചത്. 1957-ൽ ആദ്യചെറുകഥ 'ദിനമണി'യിൽ പ്രസിദ്ധീകരിച്ചു. 1960-ലാണ് *ജ്ഞാനക്കൂത്തൻ* എന്ന
തൂലികനാമം സ്വീകരിച്ച് എഴുതിത്തുടങ്ങിയത്. 1998-ൽ ഒരു കാവ്യ സമാഹാരം പുറത്തിറക്കി. വെളിച്ചത്തിൽ ജ്ഞാനക്കൂത്തൻ എഴുതിയ കവിതകൾ ദളിതർക്ക് പ്രതിരോധത്തിന്റെ പുതിയയിടം തുറന്നു കൊടുക്കാൻ ഉതകിയവയായിരുന്നുവെന്ന് വിലയിരുത്തുന്നു. ചെന്നൈയിൽ സർക്കാർ ജോലിയുണ്ടായിരുന്ന ജ്ഞാനക്കൂത്തൻ 1994-ൽ സ്വയംവിരമിച്ചശേഷം മുഴുവൻസമയവും എഴുത്തിൽ മുഴുകി. വ്യക്തമായ രാഷ്ട്രീയകാഴ്ചപ്പാടുള്ളവയായിരുന്നു അദ്ദേഹത്തിന്റെ കവിതകൾ.

## കൃതികൾ
* *അന്റു വേറെ കിഴമൈ*
* *സൂര്യനുക്കു പിൻപക്കം*
* *കടക്കരൈയിൽ ചില മരങ്കൾ*
* *മീണ്ടും അവർകൾ*
* *പെൻസിൽ പടങ്കൾ*
* *കവിതകൾക്കാക*
* ''പ്രതിമനാടകം '

## പുരസ്കാരങ്ങൾ
* കവിതക്കുള്ള സരൾ അവാർഡ്.
* വിഷ്ണുപുരം അവാർഡ്(2014)  

## സിനിമയിൽ
കമലഹാസന്റെ മരുതനായഗം സിനിമയുടെ പിന്നിൽ സുജാതയ്ക്കും പുവിയരസിനുമൊപ്പം പ്രവർത്തിച്ചു.  

## അവലംബം



## പുറം കണ്ണികൾ
* Questioning boundaries 
* Traversing from past to present 
* Tamil poems find an English audience 
* The Oxford anthology of modern Indian poetry
* Indian Poets Writing In Tamil
* Five decades of Tamil Poetry 
* Why this indifference
* SARAL award list 
* Tamil Literature 
* A slice of the sixties

വർഗ്ഗം:തമിഴ് കവികൾ
വർഗ്ഗം:1938-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഒക്ടോബർ 7-ന് ജനിച്ചവർ
വർഗ്ഗം:ജൂലൈ 27-ന് മരിച്ചവർ
മാനവ്ജിത്ത് സിംഗ് സന്ധു

ഒരു ഇന്ത്യൻ ഷൂട്ടിങ്ങ് താരമാണ് **മാനവ്ജിത്ത് സിംഗ് സന്ധു**&nbsp;(In Punjabi:ਮਾਨਵਜੀਤ ਸਿਂਘ ਸਂਧੂ) (ജനനം 3 നവംബർ 1976). ട്രാപ് ഷൂട്ടിങ്ങ് ഇനത്തിൽ മത്സരിക്കുന്ന ഇദ്ദേഹം രാജീവ് ഗാന്ധി ഖേൽരത്ന്ന പുരസ്കാരവും(2006 ൽ) അർജുന പുരസ്കാരത്തിനും (1998-ൽ) അർഹനായിട്ടുണ്ട്. മൂന്നു തവണ ഇന്ത്യയെ ഒളിമ്പിക്സിൽ പ്രതിനിധീകരിച്ചിട്ടുള്ള ഇദ്ദേഹം 2004-ലെ ഏതൻസ് ഒളിമ്പിക്സ്, 2008-ലെ ബെയ്ജിങ്ങ് ഒളിമ്പിക്സ്, 2012 ലെ ലണ്ടൻ ഒളിമ്പിക്സിലും പങ്കെടുത്തിട്ടുണ്ട്. ട്രാപ്പ് ഷൂട്ടിംങ്ങ് വിഭാഗത്തിലെ മുൻ ഒന്നാം നമ്പർ താരമായ ഇദ്ദേഹം നിലവിൽ റിയോ ഒളിമ്പിക്സിനു യോഗ്യത നേടുകയും പുരുഷ ട്രാപ് ഷൂട്ടിങ് വിഭാഗത്തിൽ പതിനാറാമത് എത്തുകയും ചെയ്തു.
2006 ഐഎസ്എസ്എഎഫ് ലോക ഷൂട്ടിംങ്ങ് ചാമ്പ്യൻഷിപ്പിൽ സ്വർണ്ണം  നേടിയ ഇദ്ദേഹം ഈ നേട്ടം കൈവരിക്കുന്ന ആദ്യ ഇന്ത്യൻ ഷോട്ട് ഗൺ ഷൂട്ടർ ആണ്.

1998 ഏഷ്യൻ ഗെയിംസ് 2002 ഏഷ്യൻ ഗെയിംസ്, 2006 ഏഷ്യൻ ഗെയിംസുകളിൽ നാലു വീതം വെള്ളി മെഡൽ നേടിയിട്ടുണ്ട്.

## അവലംബം


വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:പഞ്ചാബിൽ നിന്നുള്ള വ്യക്തികൾ
വർഗ്ഗം:അർജ്ജുന പുരസ്കാരം ലഭിച്ചവർ
ബീറ്റ് ഇറ്റ്

അമേരിക്കൻ സംഗീതജ്ഞൻ മൈക്കൽ ജാക്സൺ എഴുതി സഹസംവിധാനം ചെയ്ത് അവതരിപ്പിച്ച ഒരു ഗാനമാണ് **ബീറ്റ് ഇറ്റ്**. ഇതിന്റെ സംവിധാനം ക്വിന്സീ ജോൺസ് ആണ് നിർവഹിച്ചിട്ടുള്ളത്.ജാക്സന്റെ ആറാമത്തെ സ്റ്റുഡിയോ ആൽബമായ ത്രില്ലറിലെ (1982) മൂന്നാമത്തെ ഗാനമായാണിത് പുറത്തിറങ്ങിയിത്.ഈ ഗാനത്തിന്റെ പ്രചാരണത്തിനായി ഒരു സംഗീത വീഡിയോ ജാക്സൺ പുറത്തിറക്കിയിരുന്നു. വഴക്കു കൂടുന്ന രണ്ടു സംഘങ്ങളെ സംഗീതത്തിന്റെയും ഡാൻസിന്റെയും സാന്നിധ്യത്തിൽ  ജാക്സൺ ഒന്നിപ്പിക്കുന്നതാണി വീഡിയോയുടെ ഇതിവൃത്തം.

ഒരു ഗ്രാമി പുരസ്കാരംവും രണ്ട് അമേരിക്കൻ സംഗീത പുരസ്കാരംവും നേടിയിട്ടുള്ള ഈ ഗാനം സംഗീത വീഡിയോ നിർമ്മാതാക്കളുടെ ഹാൾ ഓഫ് ഫെയ്മിൽ ചേർക്കപ്പെട്ടിട്ടുണ്ട്. ഈ ഗാനവും ഇതിന്റെ സംഗീത വീഡിയോയ്ക്കും ത്രില്ലർ ആൽബത്തിനെ ഏറ്റവും കൂടുതൽ വിറ്റഴിക്കപ്പെട്ട ആൽബം ആക്കി തീർത്തതിൽ വലിയ പങ്കുവഹിച്ചിട്ടുണ്ട്.അമേരിക്കൻ ബിൽബോർട് ഹോട്ട് 100 ചാർട്ടിൽ മൂന്നു വാരം ഒന്നാം സ്ഥാനം അലങ്കരിച്ച ഈ ഗാനം അമേരിക്കയിൽ 1989 വരെ 10 ലക്ഷത്തിലധികം കോപ്പികൾ വിറ്റു പോയിട്ടുണ്ട്. ലോക മെമ്പാടുമായി ഏറ്റവും കൂടുതൽ വിറ്റഴിക്കപ്പെട്ട ഗാനങ്ങളിൽ ഒന്നാണ് ബീറ്റ് ഇറ്റ്.* റോളിംങ്ങ് സ്റ്റോൺ* മാഗസിൻ ബീറ്റ് ഇറ്റിനെ എക്കാലത്തെയും 500 മഹത്തരമായ ഗാനങ്ങളിൽ 344 സ്ഥാനത്ത് ഉൾപ്പെടുത്തിയിട്ടുണ്ട്. കൂടാതെ അവരുടെ എക്കാലത്തെയും മഹത്തരമായ 100 ഗിറ്റാർ ഗാനങ്ങളിൽ 81 സ്ഥാനത്തും ഉൾപ്പെടുത്തിയിട്ടുണ്ട്..

## അവലംബങ്ങൾ


വർഗ്ഗം:മൈക്കൽ ജാക്സൺ
വെസ്ലി കൊരിർ

കെനിയൻ പാർലമെന്റ് അംഗവും ദീർഘദൂര ഓട്ടക്കാരനുമാണ് **വെസ്ലി കൊരിർ** .(ജ:15 നവം: 1982).2012 ലെ ബോസ്റ്റൺ മാരത്തൺ വിജയിയുമാണ് കൊരിർ. (16 April 2012). 2012-ലെ പൊതുതിരഞ്ഞെടുപ്പിൽ ചേറംഗാനി മണ്ഡലത്തിൽ നിന്ന് പാർലമെന്റിലേയ്ക്ക് തിരഞ്ഞെടുക്കും മുൻപ് തന്നെ കെനിയയിലെ മുൻനിര ഓട്ടക്കാരിൽ ഒരാളണ് കൊരിർ. 2008 മുതൽ തന്നെ മാരത്തൺ രംഗത്ത് സജീവമായ കൊരിറിന്റെ പേരിൽ വിജയങ്ങളും ഏറെയുണ്ട്.2009,2010 എന്നീ വർഷങ്ങളിലെ ലോസ് ആഞ്ചലസ് മാരത്തൺ വിജയിച്ച കൊരിർ 2011 ലെ ചിക്കാഗോ മാരത്തണിൽ രണ്ടാം സ്ഥാനത്ത് എത്തിച്ചേരുകയും ചെയ്തു
## അവലംബം

വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ദീർഘദൂര ഓട്ടക്കാർ
വർഗ്ഗം:ബോസ്റ്റൺ മാരത്തൺ ജേതാക്കൾ
വർഗ്ഗം:മാരത്തൺ ഓട്ടക്കാർ
ബില്ലി ജീൻ

അമേരിക്കൻ സംഗീതജ്ഞൻ മൈക്കൽ ജാക്സൺ എഴുതി സഹസംവിധാനം ചെയ്ത് അവതരിപ്പിച്ച ഒരു ഗാനമാണ് **ബില്ലി ജീൻ**. ഇതിന്റെ സംവിധാനം ക്വിന്സീ ജോൺസ് ആണ് നിർവഹിച്ചിട്ടുള്ളത്.ജാക്സന്റെ ആറാമത്തെ സ്റ്റുഡിയോ ആൽബമായ ത്രില്ലറിലെ (1982)  രണ്ടാമത്തെ ഗാനമായാണിത് പുറത്തിറങ്ങിയിത്.

വളരെ വലിയ വിജയമായിരുന്ന ഈ ഗാനം 1983 ലെ ഏറ്റവും കൂടുതൽ വിറ്റഴിച്ച ഗാനമായിരുന്നു.അമേരിക്കൻ ബിൽബോർട് ഹോട്ട് 100 ചാർട്ടിൽ ഏഴു വാരം ഒന്നാം സ്ഥാനം അലങ്കരിച്ച ഇത് പിന്നീട് ലോകമെമ്പാടുമായി ഏറ്റവും കൂടുതൽ വിറ്റഴിച്ച ഗാനങ്ങളിൽ ഒന്നായി മാറി. വിവിധ മാഗസിനുകളും പോളുകളും ബില്ലി ജിനെ എക്കാലത്തെയും മികച്ച ഗാനമായിട്ട് തിരഞ്ഞെടുത്തിട്ടുണ്ട്. *റോളിംങ്ങ് സ്റ്റോൺ* മാഗസിൻ ഈ ഗാനത്തിനെ എക്കാലത്തെയും 500 മഹത്തരമായ ഗാനങ്ങളിൽ 58 സ്ഥാനത്ത് ഉൾപ്പെടുത്തിയിട്ടുണ്ട്.

രണ്ട് ഗ്രാമി പുരസ്കാരവും ഒരു അമേരിക്കൻ സംഗീത പുരസ്കാരംവും നേടിയിട്ടുള്ള ഈ ഗാനം സംഗീത വീഡിയോ നിർമ്മാതാക്കളുടെ ഹാൾ ഓഫ് ഫെയ്മിൽ ചേർക്കപ്പെട്ടിട്ടുണ്ട്. ഈ ഗാനവും ഇതിന്റെ സംഗീത വീഡിയോയ്ക്കും ത്രില്ലർ ആൽബത്തിനെ ഏറ്റവും കൂടുതൽ വിറ്റഴിക്കപ്പെട്ട ആൽബം ആക്കി തീർത്തതിൽ വലിയ പങ്കുവഹിച്ചിട്ടുണ്ട്. ഈ ഗാനത്തിന്റെ പ്രചാരണത്തിനിറക്കിയ സംഗീത വീഡിയോ എംടിവിയിൽ നിലനിന്നിരുന്ന വർണ്ണവിവേചനത്തിന്റെ  അതിർവരമ്പുകൾ തകർത്തു കൊണ്ട് ;ചാനലിൽ പ്രക്ഷേപണം ചെയ്യുന്ന ആദ്യ കറുത്ത വർഗ്ഗക്കാരന്റെ ഗാനമായി മാറി. ബില്ലി ജീൻ ജാക്സനെ ഒരു അന്താരാഷ്ട്ര പോപ് താരമാക്കുന്നതിൽ പ്രധാന പങ്കുവഹിച്ചിട്ടുണ്ട്
## അവലംബങ്ങൾ

വർഗ്ഗം:മൈക്കൽ ജാക്സൺ
വർഗ്ഗം:പോപ് ഗാനങ്ങൾ
ഫെറ്റോ

തുർക്കി കേന്ദ്രീകരിച്ച് പ്രവർത്തിയ്ക്കുന്ന ഒരു ഭീകര സംഘടനയാണ് **ഫത്തുല്ല ഗുലൻ ടെററിസ്റ്റ് ഓർഗനൈസേഷൻ** അഥവാ **ഫെറ്റോ** .ലോകരാജ്യങ്ങളിൽ സ്വാധീനമുള്ള ഫെറ്റോയാണ് തുർക്കിയിൽ സൈനിക അട്ടിമറിയ്ക്കു പിന്നിൽ  പ്രവർത്തിച്ചിരുന്നതെന്നു കരുതുന്നു.ഫൈതുള്ള ഗുലൻ ആണ് നിരോധിയ്ക്കപ്പെട്ട ഈ സംഘടനയുടെ പ്രധാന പ്രചോദനം.മറ്റു ഇസ്ലാമിക് സംഘടനകളിൽ നിന്നു അകലം പാലിയ്ക്കുന്ന ഫെറ്റോ  പ്രത്യേകം  രാഷ്ട്രീയ ദർശനങ്ങളും പുലർത്തുന്നു. 
## അവലംബം

വർഗ്ഗം:ഇസ്ലാമും രാഷ്ട്രീയവും
വർഗ്ഗം:തുർക്കിയുടെ രാഷ്ട്രീയം
സപന സപന

ഇന്ത്യൻ വനിതാ കായിക താരമാണ് **സപന സപന**. 20 കിലോ മീറ്റർ നടത്ത മത്സരത്തിലാണ് ഇവർ പരിശീലനം നടത്തുന്നത്.
## ജീവിത രേഖ
രാജസ്ഥാനിലെ ജയ്പൂരിൽ 1988 ജനുവരി രണ്ടിന് ജനനം. രാജസ്ഥാൻ പോലീസിൽ സബ് ഇൻസ്‌പെക്ടറാണ് ഇവർ

## നേട്ടങ്ങൾ

*2015ൽ ചൈനയിലെ ബീജിങ്ങിൽ  വേൾഡ് അത്‌ലറ്റിക് ചാംപ്യൻഷിപ്പിൽ 20 കിലോ മീറ്റർ നടത്ത മത്സരത്തിൽ പങ്കെടുത്തു. She has qualified to compete in the 2016 Summer Olympics in Rio de Janeiro, Brazil.
*2016ൽ ബ്രസീലിൽ നടന്ന റിയോ ഒളിമ്പിക്‌സിൽ മത്സരിക്കാൻ യോഗ്യത നേടി.
*2015ലെ നാഷണൽ ഗെയിംസിൽ 20 കിലോമീറ്റർ നടത്തത്തിൽ 1:40:35.70 എന്ന സമയത്തിൽ നടന്നെത്തി ദേശീയ റെക്കോഡ് സ്ഥാപിച്ചു.
*നടത്ത മത്സരത്തിൽ പങ്കെടുക്കാനായി റിയോ ഒളിമ്പിക്‌സിന് യോഗ്യത നേടി രണ്ടു ഇന്ത്യൻ വനിതകളിൽ ഒരാളാണ് സപ്ന

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:1988-ൽ ജനിച്ചവർ
മൈരാജ് അഹമ്മദ് ഖാൻ

ഇന്ത്യൻ ഷൂട്ടിങ് താരമാണ് **മൈരാജ് അഹമ്മദ് ഖാൻ**. സ്‌കീറ്റ് ഗൺ വിഭാഗത്തിലാണ് ഇദ്ദേഹം മത്സരിക്കുന്നത്.
2015 സെപ്തംബറിൽ ഇറ്റലിയിൽ വെച്ച് നടന്ന ഒളിമ്പിക് യോഗ്യതാ മത്സരത്തിൽ സ്‌കീറ്റ് ഗൺ വിഭാഗത്തിൽ യോഗ്യത നേടി. ബ്രസീലിലെ റിയോ ഡി ജെനീറോയിൽ നടന്ന ഐഎസ്എസ്എഫ് വേൾഡ് കപ്പിൽ വെള്ളി മെഡൽ നേടി..ഒരു ഷൂട്ടിങ് ലോകകപ്പിൽ ചരിത്രത്തിൽ ആദ്യമായിട്ടാണ് സ്‌കീറ്റ് വിഭാഗത്തിൽ ഇന്ത്യ മെഡൽ നേടിയത്.

 
ലോക പത്താം നമ്പർ താരവും ഏഷ്യയിലെ ആറാം റാങ്കുകാരനുമാണ് ഇദ്ദേഹം. കോമൺവെൽത്ത് ഷൂട്ടിങ് ചാംപ്യൻഷിപ്പ്, ഏഷ്യൻ ചാംപ്യൻഷിപ്പ്. സൗത്ത് ഏഷ്യൻ ഫെഡറേഷൻ എന്നീ ചാംപ്യൻഷിപ്പുകളിൽ മെഡലുകൾ നേടിയിട്ടുണ്ട്.

## വ്യക്തി ജീവിതം

ഉത്തർപ്രദേശിലെ ബുലന്ദ്ശഹ്ർ ജില്ലയിലെ ഖുർജ ഗ്രാമത്തിൽ ഇല്ല്യാസ് അഹമ്മദ് ഖാന്റെ മകനായി 1975 നവംബർ രണ്ടിന് ജനിച്ചു. 1998 മുതൽ ഷൂട്ടിങ്ങിൽ പരിശീലനം തുടങ്ങി. ഇദ്ദേഹത്തിന്റെ സഹോദരൻ നജം അഹമ്മദ് ഖാനും ഷൂട്ടറാണ്. 2003ൽ ഇന്റർനാഷണൽ ഷൂട്ടിങ് സ്‌പോർട് ഫെഡറേഷൻ (ഐഎസ്എസ്എഫ്) വേൾഡ് കപ്പിലൂടെയാണ് അന്താരാഷ്ട്ര മത്സര രംഗത്ത് അരങ്ങേറ്റം കുറിക്കുന്നത്.

## നേട്ടങ്ങൾ
*2016ലെ റിയോ ഒളിമ്പിക്‌സിൽ പുരുഷ വിഭാഗം സ്‌കീറ്റിൽ മത്സരിക്കാൻ യോഗ്യത നേടി ഈ മത്സരത്തിൽ ഒമ്പതാമനായി യോഗ്യതാ റൗണ്ടിൽ പുറത്തായി.
*2010ലെ ഡൽഹി കോമൺവെൽത്ത് ചാംപ്യൻഷിപ്പിൽ ഗോൾഡ് മെഡൽ നേടി.
*2008ൽ സിംഗപ്പൂർ നടന്ന ഓപൺ ഷൂട്ടിങ് ചാംപ്യൻഷിപ്പിൽ ഇദ്ദേഹം ഉൾപ്പെട്ട ടീമിന് ഗോൾഡ് മെഡൽ ലഭിച്ചു.
*2007ലെ സിംഗപ്പൂർ ഓപൺ ഷൂട്ടിങ് ചാംപ്യൻഷിപ്പിൽ ടീം ഇനത്തൽ സ്വർണ്ണം നേടി.

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:1975-ൽ ജനിച്ചവർ
ദത്തു ബബൻ ഭോകനൽ

ഇന്ത്യയിലെ ഒരു പ്രമുഖ കായിക താരമാണ് **ദത്തു ബബൻ ഭോകനൽ**. തുഴച്ചിൽ ഇനത്തിലാണ് ഇദ്ദേഹം പരിശീലനം നേടുന്നത്.
## നേട്ടങ്ങൾ
2016ലെ റിയോ ഒളിമ്പിക്‌സിൽ പങ്കെടുക്കാൻ ഇദ്ദേഹം യോഗ്യത നേടി. സൗത്ത് കൊറിയയിൽ നടന്ന ഫിസ ഏഷ്യൻ ആൻഡ് ഓഷ്യാനിയ ഒളിമ്പിക് യോഗ്യതാ വള്ളംകളിയിൽ ഏഴ് മിനിട്ടും 07.63 സെക്കന്റ് സമയത്തിനുള്ളിൽ ഫിനിഷ് ചെയ്താണ് യോഗ്യത നേടിയ്ത്.  റിയോ ഒളിമ്പിക്‌സിലേക്ക് യോഗ്യത നേടിയ ഏക തുഴച്ചിൽ താരമാണ് ഇദ്ദേഹം. ഒളിമ്പിക്‌സിൽ ഇന്ത്യയെ പ്രതിനിധീകരിക്കുന്ന ഒമ്പതാമത്തെ താരമാണ് ബബൻ.
റിയോ ഒളിമ്പിക്‌സിൽ തുഴച്ചിലിൽ പുരുഷ വിഭാഗം സിംഗിൾസിലാണ് ഇദ്ദേഹം മത്സരിച്ചത്. ഈ മത്സരത്തിൽ ദത്തു ബബൻ ഭോകനൽ ക്വാർട്ടറിൽ കടന്നു. പുരുഷന്മാരുടെ 2000 മീറ്റർ സിംഗിൾ സ്‌കൾ ഇനത്തിൽ യോഗ്യതാ റൗണ്ടിലെ മൂന്നാംസ്ഥാനത്തോടെയാണ് ദത്തു ക്വാർട്ടറിൽ കടന്നത്. ക്യൂബയുടെ എയ്ഞ്ചൽ ഫൗരിയർ റോഡ്രിഗസ് ഒന്നാം സ്ഥാനത്തും മെക്‌സിക്കോയുടെ ജുവാൻ കാർലോസ് കബ്‌റെറ രണ്ടാമനായും ഫിനിഷ് ചെയ്തു. 
മത്സരത്തിൽ 7:21:67 സെക്കന്റിനാണ് ദത്തു ഫിനിഷ് ചെയ്തത്. 7:06.89 എന്ന സമയത്തിലാണ് റോഡ്രിഗസ് ഒന്നാം സ്ഥാനത്ത് ഫിനിഷ് ചെയ്തത്. കാർലോസ് കബ്രേറ 7:08.27 സെക്കൻഡിൽ രണ്ടാം സ്ഥാനത്തും ഫിനിഷ് ചെയതു.
*ചൈനയിൽ നടന്ന ഏഷ്യൻ തുഴച്ചിൽ ചാമ്പ്യൻഷിപ്പിൽ വെള്ളി മെഡൽ നേടി. 
*2014 ൽ നടന്ന ദേശീയ തുഴച്ചൽ ചാമ്പ്യൻഷിപ്പിൽ സ്വർണം നേടി.

## ജീവിത രേഖ
1991 ഏപ്രിൽ അഞ്ചിന് മഹാരാഷ്ട്രയിലെ തലിങ്കാവിൽ ജനിച്ചു. 2012മുതൽ ഇന്ത്യൻ സൈന്യത്തിൽ സേവനമനുഷ്ഠിക്കുകയാണ്.

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ഇന്ത്യൻ സൈനികർ
അയിത്തോച്ചാടന പ്രസ്ഥാനം

കേരളത്തിലെ സാമൂഹ്യപരിഷ്കരണ പ്രസ്ഥാനങ്ങളിൽ വച്ച് ഏറ്റവും ശ്രദ്ധേയമായത് അയിത്തോച്ചാടന പ്രക്ഷോഭമായിരുന്നു. ചട്ടംബിസ്വാമികൾ, ശ്രീനാരണഗുരു, കുമാരനാശൻ തുടങ്ങിയ സാമുഹ്യപരിഷ്കർത്താക്കളുടെ സന്ദേശങ്ങളിൽ നിന്നോ എൻ. എസ്. എസ്, എസ്. എൻ. ഡി. പി യോഗം തുടങ്ങിയ സാമുഹ്യസംഘടനകളിൽ നിന്നോ മാത്രമായിരുന്നില്ല ഇൗ പ്രസ്ഥാനത്തിന് പ്രചോദനം കിട്ടിയത്.
മിനി മേനോൻ

ഇന്ത്യയിലെ മാധ്യമപ്രവർത്തകയാണ് **മിനി മേനോൻ**. ബ്ലൂംബർഗ് ടിവി ഇന്ത്യയുടെ എക്സിക്യൂട്ടീവ് എഡിറ്ററാണ്.

### വ്യക്തിവിവരം
ജമ്മുവിൽ മലയാളി കുടുംബത്തിലാണ് ജനനം. അച്ഛൻ ലെഫ്റ്റനന്റ് ജനറൽ പി.ഇ.മേനോൻ. അച്ഛൻ പട്ടാളത്തിലായിരുന്നതിനാൽ വിവിധ സ്ഥലങ്ങളിലായിട്ടായിരുന്നു പഠനം. ഡൽഹി സെന്റ് സ്റ്റീഫൻസ് കോളേജിൽ നിന്ന് ചരിത്രത്തിൽ ബിരുദം. കമ്മ്യൂണിക്കേഷൻ റിസർച്ചിൽ പുണെ സർവകലാശാലയിൽ നിന്ന് ബിരുദാനന്തര ബിരുദം. 2001-ൽ ചീവനിങ് സ്കോളർഷിപ്പോടെ ബ്രിട്ടനിൽ ബ്രോഡ്കാസ്റ്റ് ജേണലിസം പഠിച്ചു. 1996-ൽ ഫെമിന മിസ് ഇന്ത്യ ഏഷ്യ പസഫിക് ആയി തിരഞ്ഞെടുക്കപ്പെട്ടു.

വർഗ്ഗം:ഇന്ത്യയിലെ വനിതാ പത്രപ്രവർത്തകർ
കൈനാൻ ചെനായ്

ഇന്ത്യൻ ഷൂട്ടിങ് താരമാണ് **കൈനാൻ ചെനായ്.**
പുരുഷ വിഭാഗം ട്രാപ്പ് ഇനത്തിൽ ആണ് ഇദ്ദേഹം പരിശീലനം നേടുന്നത്.

2016 ജനുവരിയിൽ ഡൽഹിയിൽ നടന്ന ഏഷ്യ ഒളിമ്പിക് ഷൂട്ടിങ് യോഗ്യതാ മത്സരത്തിൽ പങ്കെടുത്ത് 2016ലെ റിയോ ഒളിമ്പിക്‌സിലേക്ക് യോഗ്യത നേടി
.

## ജീവിത രേഖ
1991 ജനുവരി 29ന് ഹൈദരാബാദിൽ ജനിച്ചു. മുൻ ദേശീയ ഷൂട്ടിങ് ചാംപ്യൻ ദരിയസ് ചെനായിയുടെ മകനാണ്. തമിഴ്‌നാട്ടിലെ ഊട്ടിയിലുള്ള ഹെർബൺ സ്‌കൂളിൽ പഠനം പൂർത്തിയാക്കി. സ്‌കൂൾ പഠന കാലത്ത് ഫുട്‌ബോൾ, ഹോക്കി ടീമിൽ അംഗമായിരുന്നു. ഫ്രീസ്റ്റൈൽ നീന്തലിൽ സ്‌കൂൾ ചാംപ്യനായിരുന്നു. 2003 മുതൽ പിതാവിന്റെ ശിക്ഷണത്തിൽ ഷൂട്ടിങ് പരിശീലനം ആരംഭിച്ചു. പിന്നീട് ഒളിംപ്യൻ മാൻഷർ സിങ്ങിന്റെ കീഴിൽ പരിശീലനം തുടർന്നു.

## നേട്ടങ്ങൾ

*50ഉം 51ആമതും ഇന്ത്യൻ ദേശീയ ഷൂട്ടിങ് ചാംപ്യൻശിപ്പിൽ ട്രാപ്പ് ഇനത്തിൽ സ്വർണ്ണം നേടി.
*2008ൽ കോമൺവെൽത്ത് യൂത്ത് ഗെയിംസിൽ ട്രാപ്പ് ഇനത്തിൽ സ്വർണ്ണം കരസ്ഥമാക്കി.
*റിയോ ഒളിമ്പിക്‌സിൽ പുരുഷ വിഭാഗം ട്രാപ്പ് ഇനത്തിൽ പ്രാഥമിക റൗണ്ടിൽ കൈനാൻ ചെനായ് പത്തൊമ്പതാം സ്ഥാനത്തായിരുന്നു.

## അവലംബം

വർഗ്ഗം:ഇന്ത്യൻ ഷൂട്ടിങ്ങ് താരങ്ങൾ
വർഗ്ഗം:ഇന്ത്യൻ പുരുഷ ഷൂട്ടർമാർ
വർഗ്ഗം:1991-ൽ ജനിച്ചവർ
കേരളത്തിൽ ഡച്ചുകാരുമായുണ്ടായ ബന്ധത്തിന്റെ ഫലങ്ങൾ

കേരളത്തിലെ കാർഷിക സംബദ്ഘടന മെച്ചപ്പെടുത്താൻ ഉദേശിച്ചുകൊണ്ട് പുതിയതരം ഉൽപ്പന്നങ്ങളും ശാസ്ത്രീയമായ കൃഷിരീതിയും ഡച്ചുകാർ ഇവിടെ നടപ്പിലാക്കി. തെങ്ങുകൃഷിക്ക് പ്രോൽസാഹനം നൽകാൻ നല്ലതരം തൈകളും ശാസ്ത്രീയമായ കൃഷിസബ്രദായങ്ങളും അവർ പ്രചരിപ്പിച്ചു.
ബി. സുമീത് റെഡ്ഡി

ഇന്ത്യൻ ബാഡ്മിന്റൺ താരമാണ് **ബി. സുമീത് റെഡ്ഡി**. പുരുഷൻമാരുടെ ഡബിൾസിലാണ് ഇദ്ദേഹം പ്രധാനമായും കളിക്കുന്നത്. ഡബിൾസിൽ ഇദ്ദേഹത്തിന്റെ പങ്കാളി മനു അട്രിയാണ്. നേരത്തെ ടി ഹെമ നഗേന്ദ്ര ബാബുവായിരുന്നു ഇദ്ദേഹത്തിന്റെ പങ്കാളി..

## ജീവിത രേഖ
1991 സെപ്തംബർ 26ന് തെലങ്കാനയിൽ ജനനം.

## നേട്ടങ്ങൾ
*2014ലെ ഏഷ്യൻ ഗെയിംസിൽ മത്സരിച്ചിരുന്നു.

## അവലംബം

വർഗ്ഗം:ഇന്ത്യൻ ബാഡ്മിന്റൻ കളിക്കാർ
വർഗ്ഗം:1991-ൽ ജനിച്ചവർ
മൗമ ദാസ്

ഇന്ത്യയിലെ ഒരു ടേബിൾ ടെന്നീസ് കളിക്കാരിയാണ് **മൗമ ദാസ്.** 2013-ൽ അർജുന പുരസ്‌കാരം നേടിയ മൗമ, 2020 ൽ രാജ്യത്തെ നാലാമത്തെ ഉയർന്ന സിവിലിയൻ ബഹുമതിയായ പദ്മശ്രീ നേടി. അചന്ത ശരത് കമലിന് ശേഷം പദ്മശ്രീ നേടുന്ന രണ്ടാമത്തെ മാത്രം ടേബിൾ ടെന്നീസ് താരമാണ് മൌമ.

## ജീവിത രേഖ
കൊൽക്കത്തയിലെ നർക്കേൽദങ്ക എന്ന സ്ഥലത്ത് 1984 ഫെബ്രുവരി 24ന് ജനിച്ചു. 2013ൽ അർജുന അവാർഡ് നേടി.

## റെക്കോർഡുകളും സ്ഥിതിവിവരക്കണക്കുകളും

**മികച്ച നേട്ടങ്ങൾ**

### കോമൺ‌വെൽത്ത് ടേബിൾ ടെന്നീസ്

കോമൺ‌വെൽത്ത് ടേബിൾ ടെന്നീസ് ചാമ്പ്യൻഷിപ്പ്, കോമൺ‌വെൽത്ത് ഗെയിംസ് എന്നിവയിലെ ഫിനിഷുകൾ ചുവടെ ചേർക്കുന്നു.

### വാർഷിക സീനിയർ ടേബിൾ ടെന്നീസ് ചാമ്പ്യൻഷിപ്പിൽ ഗോൾഡ് ഹാട്രിക്-ട്രിക്ക്

### ഇന്ത്യൻ സീനിയർ ദേശീയ ചാമ്പ്യൻഷിപ്പുകളും ദേശീയ ഗെയിമുകളും (വ്യക്തിഗത ഇവന്റുകൾ)

### ലോക ടേബിൾ ടെന്നീസ് ചാമ്പ്യൻഷിപ്പ്

## നേട്ടങ്ങൾ
*2004ൽ ഏതൻസിൽ നടന്ന ഒളിമ്പിക്‌സിൽ ടേബിൾ ടെന്നീസ് സിംഗിൾസിൽ മത്സരിച്ചു.
*2016ലെ റിയോ ഒളിമ്പിക്‌സിൽ പങ്കെടുക്കാൻ യോഗ്യത നേടി.
*1997ൽ മാഞ്ചസ്റ്ററിൽ നടന്ന വേൾഡ് ടേബിൾ ടെന്നീസ് ചാംപ്യൻഷിപ്പിൽ മത്സരിച്ചു, മൂന്നാം റൗണ്ടിൽ പുറത്തായി.

## പുരസ്കാരങ്ങൾ
* 2013: അർജുന അവാർഡ്
* 2020: പദ്മശ്രീ

## അവലംബം

വർഗ്ഗം:ഇന്ത്യൻ വനിതാകായികതാരങ്ങൾ
വർഗ്ഗം:1984-ൽ ജനിച്ചവർ
തുർക്കിസൈനിക അട്ടിമറിശ്രമം

തുർക്കിയിൽ 2016 ജൂലൈ 15 നു സൈന്യത്തിലെ ഒരു വിഭാഗം നേതൃത്വം കൊടുത്ത അട്ടിമറിശ്രമത്തെ സർക്കാർ അടിച്ചമർത്തുകയുണ്ടായി. സർക്കാരിനെ മാത്രമല്ല മറ്റു സ്ഥാപനങ്ങളും കീഴടക്കാൻ നടത്തിയ വിഫല ശ്രമം ജനങ്ങളുടെ ചെറുത്തുനില്പിനിടയിലും ഫലപ്രാപ്തിയിലെത്തിയില്ല..
സൈനിക മേധാവിയെ തടങ്കലിലാക്കിയ ശേഷമായിരുന്നു ഒരു വിഭാഗം അധികാരം പിടിച്ചെടുക്കാൻ ശ്രമം നടത്തിയത്. അങ്കാറയിലും ഇസ്താംബുളിലും കടന്ന സൈന്യം വിമാനത്താവളത്തിന്റേയും പ്രധാനറോഡുകളുടേയും നിയന്ത്രണം ഏറ്റെടുക്കുകയായിരുന്നു. സൈനിക വാഹനങ്ങളിലായി എത്തിയ സൈന്യം പ്രസിഡന്റിന്റെ കൊട്ടാരവളപ്പിൽ ബോംബിടുകയും, സൈന്യത്തിനെതിരെ അണിനിരന്ന ജനങ്ങൾക്ക് നേരെ വെടിവെക്കുകയും ചെയ്തു. ആയിരത്തോളം പേർക്കാണ് ബോംബേറിലും വെടിവെയ്പിലുമായി പരിക്കേറ്റത്   
## അട്ടിമറിയ്ക്കു ശേഷം
ആയിരത്തോളം പേർക്കാണ് ബോംബേറിലും വെടിവെയ്പിലുമായി പരിക്കേറ്റത്
തുർക്കിയിൽ പട്ടാള അട്ടിമറിശ്രമം നടന്നതിനു ശേഷം 81,000 പേരെ ജോലിയിൽ നിന്ന് സസ്‌പെൻഡ് ചെയ്യുകയോ പുറത്താക്കുകയോ ചെയ്തിട്ടുണ്ട്. പുറത്താക്കിയവരിൽ 3000ഓളം പേർ സൈനികരോ ജഡ്ജിമാരോ സർക്കാർജീവനക്കാരോ ആണ്.

## അവലംബം

വർഗ്ഗം:തുർക്കിയുടെ ചരിത്രം
മനിക ബത്ര

ഇന്ത്യയിലെ ഒരു ടേബിൾ ടെന്നീസ് കളിക്കാരിയാണ് **മനിക ബത്ര.** 2016 ജൂണിലെ കണക്ക് പ്രകാരം ഇന്ത്യയിലെ വനിതാ ടേബിൾ ടെന്നീസ് കളിക്കാരിൽ ഒന്നാം റാങ്കുകാരിയും ലോക റാങ്കിങിൽ 115ആം സ്ഥാനവുമാണ് മനിക ബത്രയ്ക്ക്.

## ജീവിത രേഖ
ഡൽഹിയിലെ 1995 ജൂൺ 15നാണ് മനിക ജനിച്ചത്. ഡൽഹിയിലെ നാരായണ വിഹാർ സ്വദേശിയാണ് മനിക. അവർ നാലു വയസുള്ളപ്പോൾ തന്നെ ടേബിൾ ടെന്നീസ് കളിക്കാൻ തുടങ്ങിയിരുന്നു. അവരുടെ മൂത്ത സഹോദരിയായ അഞ്ചലും, മൂത്ത സഹോദരൻ സഹിക്കും ടേബിൾ ടെന്നിസ് കളിക്കുന്നവരാണ്. ബത്രയുടെ ആദ്യകാല കായിക രംഗത്ത് അഞ്ചൽ അവളെ വളരെ സ്വാധീനിച്ചിരുന്നു. സംസ്ഥാന തലത്തിലുള്ള അണ്ടർ-8 ടൂർണമെന്റിൽ ഒരു മത്സരം വിജയിച്ചശേഷം, ബത്ര സന്ദീപ് ഗുപ്തയുടെ കീഴിൽ പരിശീലനം നടത്താൻ അവർ തീരുമാനിച്ചു. പരിശീലനത്തിനുവേണ്ടി ഹൊൻസ് രാജ് മോഡൽ എന്ന സ്കൂളിലേക്ക് മാറാൻ അദ്ദേഹം നിർദ്ദേശിക്കുകയും ചെയ്‌തു.

കൗമാരക്കാരിൽ തന്നെ തേടിവന്ന പല മോഡലിംഗ് ഓഫറുകളും ബദ്ര ഉപേക്ഷിച്ചു. ടേബിൾ ടെന്നീസിൽ ശ്രദ്ധ കേന്ദ്രീകരിക്കുന്നതിന് ഒരു വർഷം മുൻപ് ജീസസ് ആൻഡ് മേരി കോളേജിലായിരുന്നു അവർ പഠിച്ചിരുന്നത്.

## നേട്ടങ്ങൾ

*2016ലെ റിയോ ഒളിമ്പിക്‌സിൽ പങ്കെടുക്കാൻ യോഗ്യത നേടി.വനിതാ വ്യക്തിഗത ഇനത്തിൽ മത്സരിച്ച മനിക പോളണ്ടിന്റെ കതർസൈനയോട് മത്സരിച്ച് ആദ്യ റൗണ്ടിൽ തന്നെ പുറത്തായി.
* 2011ൽ ചിലി ഓപ്പൺ ടൂർണമെന്റിൽ അണ്ടർ 21 വിഭാഗത്തിൽ വെള്ളി മെഡൽ നേടി.
*2014ൽ ഗ്ലാസ്‌ഗോവിൽ നടന്ന കോമൺവെൽത്ത് ഗെയിംസിൽ ഇന്ത്യയെ പ്രതിനിധീകരിച്ചു. ക്വാർട്ടർ ഫൈനലിൽ കടന്നു.
*2014ലെ ഏഷ്യൻ ഗെയിംസിൽ പങ്കെടുത്തു.
*2015ലെ കോമൺവെൽത്ത് ടേബിൾ ടെന്നീസ് ചാംപ്യൻഷിപ്പിൽ മൂന്നു മെഡലുകൾ നേടി.വനിതാ ടീം, വനിതാ ഡബിൾസ് എന്നിവയിൽ വെള്ളി മെഡലുകളും വനിതാ സിംഗിൾസിൽ വെങ്കലവുമാണ് കരസ്ഥമാക്കിയത്.
*2016ലെ സൗത്ത് ഏഷ്യൻ ഗെയിംസിൽ മൂന്ന് മെഡലുകൾ നേടി. വനിതാ ഡബ്ൾസിലും മിക്‌സഡ് ഡബിൾസിലും വനിതാ ടീം ഇനത്തിലും മെഡലുകൾ കരസ്ഥമാക്കി.

## അവലംബം

വർഗ്ഗം:ഇന്ത്യൻ വനിതാകായികതാരങ്ങൾ
വർഗ്ഗം:1995-ൽ ജനിച്ചവർ
പ്രാർത്ഥന തോംബരേ

ഇന്ത്യൻ ടെന്നീസ് കളിക്കാരിയാണ്‌ **പ്രാർത്ഥന തോംബരേ**.

## ജീവിത രേഖ
1994 ജൂൺ 18ന് സോലപൂരിലെ ബർഷിൽ ജനിച്ചു.

## നേട്ടങ്ങൾ
*ഇന്റർനാഷണൽ ടെന്നീസ് ഫെഡറേഷൻ മത്സരങ്ങളിൽ നിന്നായി 17 ഡബ്ൾസും മൂന്ന് വ്യക്തിഗത വിജയങ്ങളും നേടി.
*2014 ഓഗസ്റ്റ് 25ന് വ്യക്തിഗത ഇനത്തിൽ ലോക 335ാം മ്പർ റാങ്കിന് അർഹയായി. 

*2016 മെയ് മാസത്തിൽ ഡബ്ൾസ് റാങ്കിങ്ങിൽ ലോക 208 നമ്പറായി. 

*2014ലെ ഏഷ്യൻ ഗെയിംസിൽ സാനിയ മിർസയുമൊന്നിച്ച് കളിച്ച വനിതാ ഡബ്ൾസിൽ വെങ്കല മെഡൽ നേടി

## ഐടിഎഫ് ഫൈനൽസ് (20-15)

**സിംഗിൾസ് (3-2)**

### ഡബ്ൾസ്‌(17–13)

## അവലംബം

വർഗ്ഗം:ഇന്ത്യൻ ടെന്നീസ് കളിക്കാർ
കെഞ്ചി നകഗാമി

ജാപ്പനീസ് എഴുത്തുകാരനും ജപ്പാനിലെ അധ:സ്ഥിതവർഗ്ഗമെന്നു വിശേഷിപ്പിക്കപ്പെടുന്ന ബുരാകുമിൻ വിഭാഗത്തിലുൾപ്പെട്ട വ്യക്തിയുമാണ് **കെഞ്ചി നകഗാമി**(ജ:ഓഗസ്റ്റ് 2, 1946 – മ: ഓഗസ്റ്റ് 12, 1992). ബുരാകുമിൻ സമുദായത്തിന്റെ ഒറ്റപ്പെടലുകൾക്കെതിരേയും ജപ്പാൻ ഗ്രാമങ്ങളിലെ ജന്മിത്തവാഴ്ചയ്ക്കുമെതിരേയാണ് നകഗാമി എഴുതിയത്. 1976 ൽ അഗുതാഗവ പുരസ്ക്കാരവും നേടി.
## പ്രധാനകൃതികൾ
**മിസാകി* (The Cape) 1976
**ജയിൻ* (Snakelust) 1976
**കരെകിനാദ* (The Sea of Withered Trees) 1977
**ഹോസെങ്ക* (Forget-me-nots) 1980
**ചി നൊ ഹതേ ഷിജോ നൊ ടോക്കി* (Supreme Time at the End of the Earth)
**സെന്നേൻ നൊ യുറാക്കു* (A Thousand Years of Pleasure) 1982
**നിച്‌രിൻ നൊ ത്സുബാസ* (Wings of the Sun) 1984
*'കിസേകി* (Miracles) 1989
**സാങ്ക* (Paean) 1990
**കീബെത്സു'' (Scorn) 1992

വർഗ്ഗം:ജപ്പാനീസ് എഴുത്തുകാർ
വർഗ്ഗം:1946-ൽ ജനിച്ചവർ
അജിത് കൗർ

ഒരു ഇന്ത്യൻ എഴുത്തുകാരിയാണ് **അജിത് കൌർ (Ajit Cour)**. 1934 ൽ ലാഹോറിൽ ജനിച്ചു. പ്രാഥമിക വിദ്യാഭ്യാസം ലാഹോറിലായിരുന്നു. വിഭജനത്തിനുശേഷം അവരുടെ കുടുംബം ദില്ലിയിലേക്ക്  താമസം മാറി. അവർ സാമ്പത്തികശാസ്ത്രത്തിൽ ബിരുദാനന്തര ബിരുദം നേടിയിട്ടുണ്ട്. പഞ്ചാബി ഭാഷയിൽ നോവലുകളും ചെറുകഥകളും എഴുതിയിട്ടുണ്ട്. അജിത് കൌറിനു 1985 ൽ സാഹിത്യ അക്കാദമി അവാർഡും 2006 ൽ പത്മശ്രീയും ലഭിച്ചു.

## കൃതികൾ
*ഘനാബദോഷ്
*ഗുൽബാനോ
*മെഹക് ദീ മൌത്
*ധൂപ് വാലാ ശെഹർ 

## അവലംബം
*http://www.loc.gov/acq/ovop/delhi/salrp/ajeetcour.html
*"Padma Awards" (PDF). Ministry of Home Affairs, Government of India. 2015. Retrieved 21 July 2015.
*http://sepiamutiny.com/blog/2006/06/05/ajeet_cour_a_pu/ 

വർഗ്ഗം:ഇന്ത്യൻ എഴുത്തുകാർ
വർഗ്ഗം:1934-ൽ ജനിച്ചവർ
വർഗ്ഗം:നവംബർ 16-ന് ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
കമൽ ദേശായ്

മറാത്തിഭാഷയിൽ എഴുതുന്ന ഒരു ഇന്ത്യൻ എഴുത്തുകാരിയാണ് **കമൽ ദേശായ് (Kamal Desai)**. ബെൽഗാം ജില്ലയിലെ യംകൻ മർദ്ദി എന്ന സ്ഥലത്തു ജനിച്ചു. ബെൽഗാമിലാണ് വിദ്യാഭ്യാസം. മറാത്തിയിൽ ബിരുദാനന്തരബിരുദം, ബോംബേ സർവകലാശാലയിൽ നിന്നു നേടി. മഹാരാഷ്ട്രയിലെ പല സർവകലാശാലകളിലും പഠിപ്പിച്ചിട്ടുണ്ട്. 1955 ലാണ് കമൽ ദേശായി എഴുത്ത് ആരംഭിച്ചത്. വിരമിച്ചതിനുശേഷം പൂനെയിലേക്ക് താമസം മാറി. *ഹാറ്റ് ഘൽനാരി ബായ്* അവരുടെ മികച്ച ഒരു നോവലാണ്. 

## കൃതികൾ
*രംഗ് (കഥകൾ - 1962)
*രാത്രാൻ‌ദിൻ ആമ്ഹാ യുദ്ധാച്ചാ പ്രസംഗ് (നോവൽ - 1963)
*കാലാ സൂര്യ (നോവൽ - 1972)
*രംഗ് - 2 (കഥകൾ -1988)

## അവലംബം
Tharu, Susie J; Lalita, Ke (1993). Women Writing in India: The twentieth century. pp. 265–67. ISBN 1558610294.
Miller, Jane Eldridge (2001). Who's who in Contemporary Women's Writing. pp. 81–82. ISBN 0415159806.

വർഗ്ഗം:മറാഠി കവികൾ
വർഗ്ഗം:വനിതാ നോവലിസ്റ്റുകൾ
വർഗ്ഗം:1928-ൽ ജനിച്ചവർ
വർഗ്ഗം:2011-ൽ മരിച്ചവർ
നീൽ കമൽ പുരി

ഒരു ഇന്ത്യൻ എഴുത്തുകാരിയും കോളമിസ്റ്റും, കോളേജ് അദ്ധ്യാപികയുമാണ് **നീൽ കമൽ പുരി (Neel Kamal Puri)**. 1956ൽ ലുധിയാനയിൽ ജനിച്ചു. പട്യാലയിലാണ് വളർന്നത്. യാദവീന്ദ്ര പബ്ലിക് സ്കൂളിലായിരുന്നു വിദ്യാഭ്യാസം. 1979 മുതൽ പട്യാലയിലേയും ചണ്ഡീഗഢിലേയും വിവിധ കോളേജുകളിൽ ഇംഗ്ലീഷ് സാഹിത്യം പഠിപ്പിച്ചു. ഇപ്പോൾ ചണ്ഡീഗഢിലെ ഗവണ്മെന്റ് വനിതാ കോളേജിൽ സാഹിത്യവും മീഡീയ സ്റ്റഡീസും പഠിപ്പിക്കുന്നു. 

നീൽ കമൽ പുരി രണ്ടു നോവലുകൾ എഴുതിയിട്ടുണ്ട്. ദി പട്യാല ക്വാർട്ടെറ്റ്  എന്ന നോവൽ പെൻ‌ഗ്വിൻ ഇന്ത്യയാണ് പ്രസിദ്ധീകരിച്ചത്. അവരുടെ റിമംബർ റ്റു ഫോർഗെറ്റ് എന്ന നോവൽ രൂപാ പബ്ലിക്കേഷൻസും പ്രസിദ്ധീകരിച്ചു. ഒരു പഞ്ചാബി എഴുതുന്ന മികച്ച ഇംഗ്ലീഷ് നോവലാണ് ദി പട്യാല ക്വാർട്ടെറ്റ് എന്ന് പ്രമുഖ എഴുത്തുകാരനായ ഖുശ്‌വന്ത്സിംഹ് അഭിപ്രായപ്പെട്ടിരുന്നു. നീൽ കമൽ പുരി അവരുടെ പുതിയ പുസ്തകമായിട്ട് ചെറുകഥകൾ തയ്യാറാക്കിക്കൊണ്ടിരിക്കുന്നു. 

## അവലംബം
*"Neel Kamal Puri". Penguin Books India. Retrieved 2013-12-03.
*"Patiala Quartet". Penguin Books India. 2006-01-01. Retrieved 2013-12-03.
*"Neel Kamal Puri". Rupa Publications. Retrieved 2013-12-03.
*"The Tribune - Magazine section - Saturday Extra". Tribuneindia.com. 2006-01-14. Retrieved 2013-12-03.
*"Punjab's victory over history : Simply Punjabi - India Today". Indiatoday.intoday.in. 2013-02-21. Retrieved 2013-12-03.

വർഗ്ഗം:ഇന്ത്യൻ എഴുത്തുകാർ
വർഗ്ഗം:1956-ൽ ജനിച്ചവർ
വർഗ്ഗം:ഫെബ്രുവരി 14-ന് ജനിച്ചവർ
വർഗ്ഗം:പഞ്ചാബികൾ
ധീരുബെൻ പട്ടേൽ

ഒരു ഗുജറാത്തി എഴുത്തുകാരിയാണ് **ധീരുബെൻ ഗോർധൻഭായ് പട്ടേൽ (Dhiruben Patel)**. 1926 മെയ് 25നാണ് ജനനം. ബോംബേ ക്രോണിക്കിളിൽ പത്രപ്രവർത്തകനായിരുന്ന ഗോർധൻഭായ് പട്ടേലിന്റേയും രാഷ്ട്രീയപ്രവർത്തകയായിരുന്ന ഗംഗാബെൻ പട്ടേലിന്റെയും പുത്രിയാണ്. 2001ൽ ആഗന്തുക്ക് എന്ന നോവലിന് സാഹിത്യ അക്കാദമി സമ്മാനം ലഭിച്ചു. ഗുജറാത്തി സാഹിത്യ പരിഷത്തിന്റെ മുൻ പ്രസിഡന്റായിരുന്നു. അവരുടെ ഭാവ്നി ഭവായ് എന്ന കൃതി ചലച്ചിത്രമാക്കിയിട്ടുണ്ട്. 

സ്കൂൾ വിദ്യാഭ്യാസവും കോളേജ് വിദ്യാഭ്യാസവും മുംബൈയിലായിരുന്നു. 1966 മുതൽ 1975 വരെ അവർ സുധ എന്ന ഗുജറാത്തി പത്രത്തിൽ എഡിറ്റർ ആയി പ്രവർത്തിച്ചു. കാളി പ്രകാശൻ എന്ന പബ്ലിഷിംഗ് ഹൌസ് ആരംഭിക്കുകയും ചെയ്തു. പിന്നീട് ഗുജറാത്തി സാഹിത്യസഭയുടെ അദ്ധ്യക്ഷ ആയി. 

ഒരുപാട് നോവലുകളും ചെറുകഥകളും കവിതകളും ധീരുബെൻ പട്ടേൽ രചിച്ചിട്ടുണ്ട്. സ്റ്റേജുകളിലും റേഡിയോയിലും അവതരിപ്പിക്കാൻ നാടകങ്ങൾ എഴുതിയിട്ടുണ്ട്. ഗാന്ധിയൻ ആദർശങ്ങൾ അവരുടെ രചനകളെ വളരെയധികം സ്വാധീനിച്ചിട്ടുണ്ട്. . 

ധീരുബെൻ പട്ടേലിന്റെ ആഗന്തുക്ക് എന്ന നോവൽ 2001ൽ രാജ് സുപെ റെയിൻബോ അറ്റ് നൂൺ എന്ന പേരിൽ ഇംഗ്ലീഷിലേക്ക് വിവർത്തനം ചെയ്തിട്ടുണ്ട്. ഒരു അഭിമുഖത്തിൽ ധീരുബെൻ പറഞ്ഞത്, തർജ്ജമ ചെയ്യാൻ സുപെയെ അനുവദിക്കാൻ കാരണം തന്റെ കഥയിലെ നായകനേയും അയാളുടെ പോരാട്ടങ്ങളും മനസ്സിലാക്കാൻ സമാനാനുഭവമുള്ള രാജ് സുപേയ്ക്ക് കഴിയും എന്നുള്ളതുകൊണ്ടാണ് എന്നാണ്.

അവരുടെ കിച്ചൻ പോയംസ് എന്ന പേരിലുള്ള  ഇംഗ്ലീഷ് കവിതകളുടെ ഒരു സമാഹാരം അവർ ആദ്യമായിട്ട് 2002ലെ നീമ്രണ സാഹിത്യ സമ്മേളനത്തിൽ അവതരിപ്പിച്ചു. അത് പിന്നീട് പീറ്റർ ഡി ഓ നെയ്‌ൽ ജർമ്മൻ ഭാഷയിലേക്കും, ഉഷ മേത്ത മറാത്തിയിലേക്കും തർജ്ജമ ചെയ്തു. 

## കൃതികൾ

*	അധൂരോ കോൾ (2009)
*	ആഗന്തുക്ക് (നോവൽ - 2000)
*	ആദിത്രാഗ് (നോവൽ - 2000)
*	ഏക് ലഹർ (2009)
*	കിച്ചൻ പോയംസ് (2011)
*	കിഷോർ വാർത്താസംഗ്രഹ് (2002)
*	ജവാൽ (ചെറുകഥകൾ - 2001)
*	നാമനി നാഗർവേൽ (നാടകം - 1961)
*	പഹ്‌ലുൻ ഇനാം (നാടകം - 1957)
*	മായാപുരുഷ് (റേഡിയോ നാടകങ്ങളുടെ സമാഹാരം 1995)
*	വാദാവനൽ (നോവൽ - 1963)
*	വാസ്നോ അംകുർ (നോവൽ - 1967)
*	വിശ്രാംഭകഥ (ചെറുകഥകൾ - 1966)
*	സംശയ്ബീജ് (നോവൽ - 1998)
*	ഹുതാശൻ (നോവൽ - 1993)

## അവലംബം

Vyas, Daksha. "સાહિત્યસર્જક: ધીરુબેન પટેલ" [Writer: Dhiruben Patel] (in Gujarati). Gujarati Sahitya Parishad.
"Sanskrit Sahitya Akademi Awards 1955-2007". Sahitya Akademi Official website. Archived from the original on 2008.
"Dhiruben Patel". Muse India. Retrieved November 12, 2011.
Raikar-Mhatre, Sumedha (9 July 2014). ""'Older people deserve their space, which is often denied to them,' noted writer Dhiruben Patel"". Mid-Day. Retrieved 12 December 2014.
Iyer, Aruna V (May 16, 2011). "Foray into English". The Hindu. Retrieved

വർഗ്ഗം:ഗുജറാത്തി എഴുത്തുകാർ
വർഗ്ഗം:വനിതാ നോവലിസ്റ്റുകൾ
വർഗ്ഗം:1926-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:2023-ൽ മരിച്ചവർ
ബുരാകുമിൻ

ജപ്പാൻ സമൂഹശ്രേണിയിലെ താഴ്ന്നതട്ടിലുള്ള വിഭാഗമാണ് **ബുരാകുമിൻ**.കടുത്ത വിവേചനങ്ങൾക്കും അടിച്ചമർത്തലുകൾക്കും വിധേയരായ സമുദായമാണിത്.
## സഹായകമായ വിവരങ്ങൾ
*The Headquarters of Buraku Liberation League
*The Buraku Liberation and Human Rights Research Institute 
*The ''Burakumin'': The Complicity of Japanese Buddhism in Oppression and an Opportunity for Liberation 

വർഗ്ഗം:ജപ്പാനീസ് സമൂഹം
പദ്മ സച്ദേവ്

ഒരു ഇന്ത്യൻ കവയിത്രിയും നോവലിസ്റ്റുമാണ് **പദ്‌മ സച്ദേവ്**. ഡോഗ്രി ഭാഷയിലെഴുതുന്ന ആദ്യ ആധുനിക കവയിത്രിയായ ഇവർ ഹിന്ദിയിലും എഴുതുന്നുണ്ട്. പല കവിതാസമാഹാരങ്ങളും പ്രസിദ്ധീകരിച്ചിട്ടുണ്ട്. മേരീ കവിതാ മേരേ ഗീത് എന്ന കവിതകൾക്ക് 1971 ലെ സാഹിത്യ അക്കാദമി പുരസ്കാരം ലഭിച്ചു.
 2001ൽ അവർ പത്മശ്രീ അവാർഡും നേടി. മദ്ധ്യപ്രദേശ് സർക്കാർ നൽകുന്ന കവിതയ്ക്കുള്ള  കബീർ സമ്മാൻ എന്ന പുരസ്കാരം അവർക്ക് 2007-2008ൽ ലഭിച്ചു. 

പദ്‌മ സച്ദേവ് 1940ൽ ജമ്മുവിലാണു ജനിച്ചത്. ജയ്ദേവ് ബാബു എന്ന സംസ്കൃതപണ്ഡിതന്റെ മൂന്നുമക്കളിൽ ആദ്യത്തെ കുട്ടിയായിരുന്നു പദ്‌മ. ജയ്ദേവ് ബാബു വിഭജനത്തിന്റെ കാലത്ത് കൊല്ലപ്പെട്ടു. പദ്‌മ സച്ദേവ് പ്രശസ്ത ഡോഗ്രി കവിയായിരുന്ന വേദ്‌പാൽ ദീപിനെയാണ് ആദ്യം വിവാഹം കഴിച്ചത്. പിന്നീട് ഗായകനായ സുരീന്ദർ സിംഗിനെ വിവാഹം ചെയ്തു. ഇപ്പോൾ ദില്ലിയിൽ വസിക്കുന്നു. പദ്‌മ സച്ദേവ് ജമ്മു ആകാശവാണിയിൽ അനൌൺസറായിട്ട് ജോലി ചെയ്തിരുന്നു. 

തവി തേ ചൻ‌ഹാൻ, നേരിയാൻ ഗലിയാം, പോട്ടാ പോട്ടാ നിംബൽ, ഉത്തർ വാഹിനി, തൈന്തിയാം എന്നിവ അവരുടെ ചില കൃതികളാണ്. 

## അവാർഡുകൾ

കൃതിത്വ സമഗ്ര സമ്മാൻ : 2015 ഭാരതീയ ഭാഷാപരിഷത്ത്, വെസ്റ്റ് ബംഗാൾ

സരസ്വതി സമ്മാൻ : 2015 ൽ ഡോഗ്രി ഭാഷയിലെഴുതിയ ചിത് ചേത്തേ എന്ന ആത്മകഥയ്ക്ക്.
 
പത്മശ്രീ അവാർഡ് : 2001

സാഹിത്യ അക്കാദമി അവാർഡ് : 1971

എഴുത്തുകൾ

നൌഷിൻ - 1995

മേം കെഹ്തീ ഹൂം ആംഖിം ദേഖി - 1995

ഭക്തോ നഹി ധനഞ്ജയ് -2000

ജമ്മു ജോ കഭീ സഹാരാ ഥാ - നോവൽ - 2003

ഫിർ ക്യാ ഹുവാ? - ജ്ഞാനേശ്വര, പാർത്ഥ സെൻ‌ഗുപ്ത എന്നിവർക്കൊപ്പം - 2007

## അവലംബം

വർഗ്ഗം:1940-ൽ ജനിച്ചവർ
വർഗ്ഗം:ഇന്ത്യൻ കവയിത്രികൾ
വർഗ്ഗം:പത്മശ്രീ പുരസ്കാരം ലഭിച്ചവർ
സതീഷ് ശിവലിംഗം

2014-ൽ സ്ക്കോട്ട്ലന്റിലെ ഗ്ലാസ്ഗോയിൽ വച്ച് നടന്ന കോമൺവെൽത്ത്ഗയിംസിൽ പുരുഷന്മാരുടെ 77 കിലോ വിഭാഗത്തിൽ സ്വർണ്ണമെഡൽ നേടിയ ഇന്ത്യൻ ഭാരദ്വാഹക താരമാണ് സതീഷ് ശിവലിംഗം.
## ആദ്യകാലജീവിതം
ശിവലിംഗത്തിന്റെയും ദേവനായുടെയും മകനായി തമിഴ്നാട്ടിലെ വെളോരുളള സതുവെച്ചിരയിലാണ് സതീഷ് ശിവലിംഗം ജനിച്ചത്.സതീശ് ശിവലിംഗത്തിന്റെ പിതാവ് ശിവലിംഗം ഒഥു മുൻ സർവീസ്മാനും ദേശീയതലത്തിൽ സ്വർണ്ണമെഡൽ ജേതാവും ആണ്.ശിവലിംഗം നിലവിൽ
വി.ഐ.ടി യൂണിവേഴ്സിറ്റി,വെല്ലൂരിൽ സെക്യൂരിറ്റി ആയി ജോലി ചെയ്യുന്നു .സതുവച്ചിരി ഗവൺമെന്റ് ഹയർ സെക്കന്റ്ററി സ്കൂളിലാണ് സതീഷ് ശിവലിംഗം പഠിച്ചത്. പഠനം പൂർത്തിയാക്കിയില്ലെങ്കിലും ദക്ഷിണ റെയിൽവേ അദ്ദേഹത്തിന്റെ കായിക മികവിനെ അംഗീകരിച്ചു ജോലി നൽകിയിരുന്നു.നിലവിൽ സതീഷ് ശിവലിംഗം ചെന്നൈ സതേൺ റയിൽവേയിൽ ക്ലർക്കായി ജോലി ചെയ്യുന്നു.

## കായികരംഗം
### കോമൺവെൽത്ത് ഗയിംസ് 2014
2014 കോമൺവെൽത്ത് ഗയിംസിൽ സതീഷ് ശിവലിംഗം 77കിലോ വിഭാഗത്തിൽ 149കിലോ സ്നാച്ചും 179 കിലോ ക്ലീൻ ആനറ് ജർക്കും ആയി ഉയർത്തികൊണ്ട് ആകെ 328 കിലോ ഗ്രാം ഉയർത്തി.സതീഷ് ശിവലംഗത്തിന്റെ ആദ്യ കോമൺവെൽത്ത് ഗയിംസായിരുന്നു 2010-ൽ ഗ്ലാസ്ഗോയിൽ നടന്നത്സതീഷ് ശിവലിംഗം ഉയർത്തിയ. 149  കിലോ സ്നാച്ച് പുതിയ ഒരു മീറ്റ് റെക്കോർഡായി മാറി.
#### തയ്യാറെടുപ്പുകൾ
പശുവിൻ പാൽ, ചിക്കൻ, ഓംലറ്റ്‌ എന്നിവയാണു തന്റെ വിജയ രഹസ്യമെന്നു ഗ്ലാസ്‌ഗോയിൽ വാർത്താ ഏജൻസിക്കു നൽകിയ അഭിമുഖത്തിൽ സതീഷ്‌ ശിവലിംഗം പറഞ്ഞു. കോമൺവെൽത്ത്‌ ഗെയിംസിൽ പങ്കെടുക്കുന്നതിനായി ഏറെനാളത്തെ തയാറെടുപ്പു നടത്തിയിരുന്നു. പ്രഭാത ഭക്ഷണത്തിനു ദിവസവും നാല്‌ ഇഡ്‌ഡലിയും രണ്ട്‌ ഓംലറ്റുകളും അര ലിറ്റർ പാലുമായിരുന്നു കഴിച്ചിരുന്നത്‌. 250 ഗ്രാം ചിക്കനും ചോറുമായിരുന്നു ദിവസവും അത്താഴത്തിനു കഴിച്ചത്‌. ആഴ്‌ചയിൽ ഒരിക്കൽ മാട്ടിറച്ചി നിർബന്ധമായിരുന്നു. ഭാരോദ്വഹകർക്കു ശരീര ഭാരം നിലനിർത്തേണ്ടത്‌ അത്യാവശ്യമാണ്‌. വളരെ സൂക്ഷിച്ചാണു സതീഷ്‌ ശിവലിംഗം പോഷക സഹായികൾ ഉപയോഗിച്ചിരുന്നത്‌. ദേശീയ സബ്‌ ജൂനിയർ, ജൂനിയർ മത്സരങ്ങളിൽ സ്വർണം നേടിയ സതീഷ്‌ ശിവലിംഗത്തിനു തിരക്കു കാരണം ബിരുദ പഠനം പൂർത്തിയാക്കാനായില്ല. 
### റിയോ ഒളിംപിക്സ്
#### ഒളിംപിക് യോഗ്യത
പട്യാലയിൽ നടന്ന സെലക്ഷൻ ട്രയൽസിലാണ് പുരുഷവിഭാഗത്തിലേക്ക് സതീഷ് ശിവലിംഗം തിരഞ്ഞെടുക്കപ്പെട്ടത്.ഏപ്രിലിൽ ഉസ്ബകിസ്താനിൽ നടന്ന ഏഷ്യൻ സീനിയർ മീറ്റിലൂടെ ഇന്ത്യ നേടിയ രണ്ട് ഒളിമ്ബിക്സ് ടിക്കറ്റിൽ ഒന്നിലേക്കാണ് ട്രയൽസിലൂടെ സതീഷ് ശിവലിംഗം തിരഞ്ഞെടുക്കപ്പെട്ടത്.സതീഷ് ശിവലിംഗം 77 കിലോ വിഭാഗത്തിൽ 336 കിലോ ഉയർത്തി.
#### ഒളിംപിക്സ്
സതീഷ് ശിവലിംഗം സ്നാറ്റ്ച്ചിൽ 148 കിലോയും ക്ലീൻ ആൻഡ് ജർക്കിൽ 181 കിലോയും ഉയർത്തി നാലാം സ്ഥാനത്താണ് ഫിനിഷ് ചെയ്തത്.
## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:1992-ൽ ജനിച്ചവർ
വർഗ്ഗം:ഇന്ത്യയുടെ കോമൺവെൽത്ത് ഗെയിംസ് സ്വർണ്ണമെഡലുകാർ
വർഗ്ഗം:അർജ്ജുന പുരസ്കാരം ലഭിച്ചവർ
താരാ ശർമ

**താരാ ശർമ** ഒരു ബ്രിട്ടീഷ്-ഇന്ത്യൻ അഭിനേതാവും സംരംഭകയും സംവിധായകയുമാണ്. ഖോസ്‌ലാസ് നെസ്റ്റ് (2006), ദി അദർ ഏൻഡ് ഓഫ് ദി ലൈൻ (2008), മിസ്റ്റർ പ്രൈം മിനിസ്റ്റർ (2005) എന്നിവയാണ് പ്രധാന ചലച്ചിത്രങ്ങൾ. 
### ജീവചരിത്രം
1977 നവംബർ 1-ന് ലണ്ടനിൽ ഇന്ത്യൻ രചയിതാവും നാടകകൃത്തുമായ പാർതാപ് ശർമയുടെയും ബ്രിട്ടീഷ് ആർട്ടിസ്റ്റും രചയിതാവുമായ സ്യു ശർമയുടെയും മകളായി  ജനിച്ചു. ബോംബെ അന്താരാഷ്ട്ര സ്കൂളിലായിരുന്നു പഠനം. എൽ.എസ്.ഇയിൽ നിന്നും ബി.എസ്.സി ഇൻ മാനേജ്മെന്റിൽ ബിരുദം നേടി. സിറ്റിബാങ്ക്, ആക്സെഞ്ച്വർ എന്നീ സ്ഥാപനങ്ങളിൽ സാമ്പത്തിക ഉപദേഷ്ടാവായി പ്രവർത്തിച്ചിട്ടുണ്ട്. 
### അഭിനയിച്ച ചിത്രങ്ങൾ

### ടെലിവിഷൻ

## അവലംബം

## പുറത്തേക്കുള്ള കണ്ണികൾ

വർഗ്ഗം:1977-ൽ ജനിച്ചവർ
വർഗ്ഗം:ജനുവരി 11-ന് ജനിച്ചവർ
ചിയോ ഉനോ

ജാപ്പനീസ് എഴുത്തുകാരിയായിരുന്നു **ചിയോ ഉനോ**  (ജ: നവം: 28, 1897 –ജൂൺ 10, 1996).ജാപ്പനീസ് പാരമ്പര്യവസ്ത്രമായ കിമോണോയുടെ രൂപകല്പനയിലും അവർ നിപുണയായിരുന്നു ഫാഷൻ രംഗം കൂടാതെ ജാപ്പനീസ്.ചലച്ചിത്രങ്ങളിലും ഉനോയുടെ സ്വാധീനമുണ്ട്. 1933 ൽ പ്രസിദ്ധീകരിച്ച *കൺഫെഷൻസ് ഓഫ് ലവ്* ആണ് ഉനോയുടെ ഏറ്റവും പ്രധാനകൃതി. *സുടേരു* എന്ന ഫാഷനെക്കുറിച്ചുള്ള മാസികയും അവർ പ്രസിദ്ധീകരിച്ചു. ഇത് ജപ്പാനിലെ ഫാഷനെക്കുറിച്ചുള്ള ആദ്യകാല മാസികയാണ്.
## കൂടുതൽ വായനയ്ക്ക്
*Prominent People of Minato City Chiyo Uno  
*Synopsis of ''Ohan'' at JLPP (Japanese Literature Publishing Project) 

വർഗ്ഗം:ജപ്പാനീസ് എഴുത്തുകാർ
വർഗ്ഗം:1897-ൽ ജനിച്ചവർ
വർഗ്ഗം:1996-ൽ മരിച്ചവർ
അയാകോ മിയൂര

ജപ്പാനീസ് എഴുത്തുകാരിയും ജനപ്രീതിയാർജ്ജിച്ച അനേകം കൃതികളുടെ കർത്താവുമാണ് **അയാകോ മിയൂര**. (ജ:1922– മ:1999) ചില ചലച്ചിത്രങ്ങൾക്ക് അവരുടെ കൃതികൾ ആധാരമായിട്ടുണ്ട്. ആദ്യ കൃതി  1964-ൽ  പ്രസിദ്ധീകരിക്കപ്പെട്ട *ഹ്യോടെൻ* അഥവാ *ഫ്രീസിങ് പോയന്റ്* പത്തു ദശലക്ഷം യെൻ സമ്മാനത്തുകയുള്ള അസാഹി ഷിംബുൺ പുരസ്ക്കാരം നേടി.

## ഇംഗ്ലീഷിലേയ്ക്ക് തർജ്ജമ ചെയ്യപ്പെട്ട കൃതികൾ

**ഹ്യോടെൻ* (Asahi Shinbunsha, 1965). - *Freezing Point* (Dawn Press 1986).
**ഷ്യോകാരി ടോഗേ* (Shinchôsha, 1968). - *Shiokari Pass* (OMF Press,1974).
**യുകി നോ അറുബാമു* (Shôgakkan, 1986). - *A Heart of Winter* (OMF Press, 1991).
**കൈരേയ്* (Asahi Shinbunsha, 1981). - *Hidden Ranges* (Dawn Press, 1993).
**ഹൊസൊക്കാവ ഗരാഷ ഫ്യൂജിൻ* (Shufunotomosha, 1975). - *Lady Gracia* (IBC Publishing, 2004).
**മിഷി അരികി* (Shufunotomosha, 1969). - *The Wind is Howling* (Intervarsity Press, 1977)

വർഗ്ഗം:ജപ്പാനീസ് എഴുത്തുകാർ
വർഗ്ഗം:വനിതാ നോവലിസ്റ്റുകൾ
വർഗ്ഗം:1922-ൽ ജനിച്ചവർ
വർഗ്ഗം:1999-ൽ മരിച്ചവർ
ചെങ്കുമിൾ

ഒറോബങ്കേസീ സസ്യകുടുംബത്തിലെ ഒരു പരാദസസ്യമാണ് **ചെങ്കുമിൾ**. . ഏഷ്യയിൽ കാണുന്ന ഈ ചെടി *Forest Ghost Flower* എന്ന് അറിയപ്പെടുന്നു. നനവാർന്ന നിലങ്ങളിൽ മൺസൂൺ കാലത്ത് കാണപ്പെടുന്ന ഈ ചെടി വേരുവഴിയാണ് മറ്റു ചെടികളിൽ നിന്നും ആഹാരം മോഷ്ടിക്കുന്നത് .
കന്നേസീ, കൊമ്മേലിനേസീ, സൈപ്പരേസീ, ജുങ്കേസീ, പൊവേസീ, സിഞ്ചിബറേസീ എന്നീ സസ്യകുടുംബങ്ങളിലെ ചെടികളുടെ വേരിൽ നിന്നുമാണ് പ്രധാനമായി ഇവ ആഹാരം വലിച്ചെടുക്കുന്നത്. . വേരും പൂവും ഔഷധമായി ഉപയോഗിക്കാറുണ്ട്.

## ഇതും കാണുക
* നീലക്കുമിൾ

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പരാദസസ്യങ്ങൾ
വർഗ്ഗം:ഒറോബൻകേസീ
വർഗ്ഗം:കേരളത്തിലെ സസ്യജാലം
ബനാന കൂട്ടക്കൊല

1928 ഡിസംബർ ആറാം തീയതി കൊളംബിയയിലെ യുണൈറ്റഡ് ഫ്രൂട്ട് കമ്പനിയിൽ സമരം ചെയ്ത തൊഴിലാളികളെ വിധ്വംസന പ്രവർത്തികൾ ചെയ്തു എന്നാരോപിച്ച് കൊളംബിയൻ സേന വെടിവെച്ചു കൊല്ലുകയുണ്ടായി, ഈ സംഭവം **ബനാന കൂട്ടക്കൊല (Banana massacre**) എന്നറിയപ്പെടുന്നു. സമാധാന പരമായി സമരം ചെയ്തുകൊണ്ടിരുന്ന തൊഴിലാളികളെ കൊളംബിയയിലെ അമേരിക്കൻ ഉദ്യോഗസ്ഥരും, യുണൈറ്റഡ് ഫ്രൂട്ട് കമ്പനി ഉദ്യോഗസ്ഥരും ചേർന്ന് കമ്യൂണിസ്റ്റ് ബന്ധമുള്ള തീവ്രവാദികൾ എന്നു മുദ്രകുത്തുകയായിരുന്നു. കമ്പനിയുടെ സുഗമമായ പ്രവർത്തനത്തിനു, കൊളംബിയ സർക്കാർ ആവശ്യമായ നടപടികൾ എടുത്തില്ലെങ്കിൽ അമേരിക്ക ഈ പ്രശ്നത്തിൽ ഇടപെടുമെന്നു കാണിച്ചു കൊളംബിയൻ സർക്കാരിനു ടെലഗ്രാം സന്ദേശമയച്ചു. തുടർന്ന കൊളംബിയൻ സർക്കാർ നടത്തിയ പട്ടാള ഇടപെടലിൽ 2000 ഓളം തൊഴിലാളികൾ വെടിവെപ്പിൽ കൊല്ലപ്പെട്ടു.

ഏകാന്തതയുടെ നൂറ് വർഷങ്ങൾ എന്ന നോവലിൽ ഗബ്രിയേൽ ഗർസിയ മാർക്വേസ്  സംഭവത്തെപ്പറ്റി പ്രതിപാദിച്ചിട്ടുണ്ട്.

## സമരം
1928 ൽ വാഴക്കൃഷിത്തോട്ടത്തിലെ തൊഴിലാളികൾ ഒന്നടങ്കം പണിമുടക്കാരംഭിച്ചു. മെച്ചപ്പെട്ട ജീവിത സാഹചര്യം, എട്ടു മണിക്കൂർ ജോലി, എഴുതി തയ്യാറാക്കിയ കരാർ, ആഴ്ചയിൽ ആറു ദിവസം മാത്രം ജോലി എന്നിവയായിരുന്നു അവരുടെ ആവശ്യങ്ങൾ. രാജ്യം കണ്ട ഏറ്റവും വലിയൊരു പണിമുടക്കായി അതു മാറുകയായിരുന്നു. ലിബറൽ പാർട്ടിയിലെ തീവ്ര നിലപാടുകൾ വച്ചു പുലർത്തുന്ന അംഗങ്ങളും, കമ്മ്യൂണിസ്റ്റു പാർട്ടിയിലെ അംഗങ്ങളും സമരത്തിനു അനുഭാവം പ്രകടിപ്പിച്ചു പങ്കു ചേർന്നു.

## കൂട്ടക്കൊല
സമരത്തെ നേരിടാൻ കൊളംബിയൻ സർക്കാർ സൈന്യത്തെ നിയോഗിച്ചു. സൺഡേ പ്രാർത്ഥനക്കുശേഷം തടിച്ചു കൂടിയ ജനങ്ങൾക്കു നേരെ പട്ടാളം നാലുപാടു നിന്നും യന്ത്രതോക്കുകൾ കൊണ്ടു വെടിയുതിർത്തു. ഈ സൈനിക നടപടിയിൽ 47 പേർ മരിച്ചു എന്നതായിരുന്നു സർക്കാരിന്റെ ഔദ്യോഗിക ഭാഷ്യം. എന്നാൽ യഥാർത്ഥ മരണസംഖ്യ ഇന്നും അഞ്ജാതമാണ്. മരണസംഖ്യ 2000 വരെ ഉയർന്നേക്കാമെന്ന് ഇതിനെക്കുറിച്ച് സമഗ്രമായി പഠനം നടത്തിയവർ പറയുന്നു.മൂവായിരത്തിലധികം ആളുകൾ മരിച്ചിട്ടുണ്ടാവാമെന്ന് അന്ന് രക്ഷപ്പെട്ടവരിൽ ചിലർ സാക്ഷ്യപ്പെടുത്തുന്നു. യഥാർത്ഥ സംഖ്യ പുറംലോകം അറിയാതിരിക്കാൻ ജഡങ്ങൾ കടലിലെറിഞ്ഞിട്ടുണ്ടാവാമെന്നും അവർ പറയുന്നു.

## അവലംബം

വർഗ്ഗം:കൊളംബിയയിലെ കൂട്ടക്കൊലകൾ
വർഗ്ഗം:കൊളംബിയയിലെ രാഷ്ട്രീയ അടിച്ചമർത്തലുകൾ
മൂൺവാക്ക് (ഡാൻസ്)

നർത്തകൻ  മുമ്പോട്ടു നീക്കാൻ കാണിക്കുന്ന സമയത്ത് പുറകോട്ട്  പോകുന്ന ഒരു തരം  നൃത്ത നീക്കമാണ് .. *മോടൊൻ 25: അന്നും,ഇന്നും, എന്നും* എന്ന പരിപാടിക്കിടെ മാർച്ച് 25, 1983 നു മൈക്കൽ ജാക്സൺ ബില്ലി  ജീൻ എന്ന ഗാനം അവതരിപ്പിക്കുന്നതിനിടെ ഇത് അവതരിപ്പിച്ചതോടെയാണിത് ലോകപ്രശസ്തമാകുന്നത് ഇത് പിന്നീട് ജാക്സന്റെ പ്രധാനപ്പെട്ട ഒരു നൃത്ത ശൈലിയയി മാറി

## References

വർഗ്ഗം:മൈക്കൽ ജാക്സൺ
വർഗ്ഗം:നൃത്തങ്ങൾ
മൂൺവാക്ക് (ആത്മകഥ)

അമേരിക്കൻ സംഗീതജ്ഞനായ മൈക്കൽ ജാക്സന്റെ ആത്മകഥയാണ് **മൂൺവാക്ക്**. 1988 ലാണ് ഇത് പുറത്തിറങ്ങിയത്. ജാക്സന്റെ പ്രശസ്തമായ നൃത്തമായ മൂൺവാക്ക് എന്നതിൽ നിന്നാണ് ഈ പേരു സ്വീകരിച്ചിട്ടുള്ളത്.ഈ പുസ്തകം ജാക്വിലീൻ കെന്നഡിയാണ് എഡിറ്റ് ചെയ്തത്.ഇത് ന്യൂയോർക്ക് ടൈംസിന്റെ ഏറ്റവും കൂടുതൽ വിറ്റഴിച്ച ബുക്കുകളുടെ പട്ടികയിൽ ഒന്നാം സ്ഥാനത്തെത്തിയിട്ടുണ്ട്.
## അവലംബം

വർഗ്ഗം:മൈക്കൽ ജാക്സൺ
വർഗ്ഗം:ആത്മകഥകൾ
അസ്റ്റേലിയേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **അസ്റ്റേലിയേസീ (Asteliaceae).** ഏകബീജപത്ര സസ്യങ്ങളിലെ അസ്പരാഗേൽസ് നിരയിലാണ് അസ്റ്റേലിയേസീ സസ്യകുടുംബത്തെ ഉൾപ്പെടുത്തിയിരിക്കുന്നത്.

മരങ്ങൾ, ഓഷധികൾ, കുറ്റിചെടികൾ എന്നിവ ഉൾപ്പെടുന്ന ഈ സസ്യകുടുംബത്തിലെ സ്പീഷിസുകളെ ഓസ്ട്രേലിയ, അന്റാർട്ടിക്ക, ദക്ഷിണ ഭൂഗോളത്തിൽ ദക്ഷിണാഫ്രിക്ക ഒഴികെയുള്ള പ്രദേശങ്ങളിൽ വ്യാപകമായും കാണപ്പെടുന്നവയാണ്. ഈ സസ്യകുടുംബത്തിൽ 3 ഓ 4 ഓ ജീനസ്സുകളിലായി 37 ഓളം സ്പീഷിസുകളാണുള്ളത്. 

## ജീനസ്സുകൾ
പ്ലാന്റ് ലിസ്റ്റ് 2016 ലെ കണക്കുകളനുസരിച്ച് 4 ജീനസ്സുകളാണ് ഈ കുടുംബത്തിനുള്ളത്. 
* *[[Astelia|അസ്റ്റേലിയ]]* Banks & Sol. ex R.Br.
* *[[Collospermum|കൊളോസ്പേർമം]]* Skottsb.
* *[[Milligania|മില്ലിഗാനിയ]]* Hook.f.
* *[[Neoastelia|നിയോസ്റ്റെലിയ]]* J.B.Williams

## അവലംബം


## പുറത്തേക്കുള്ള കണ്ണികൾ
* Asteliaceae in L. Watson and M.J. Dallwitz (1992 onwards). *[https://web.archive.org/web/20070103200438/http://delta-intkey.com/ The families of flowering plants]: descriptions, illustrations, identification, information retrieval.* Version: 9 March 2006.  
* NCBI Taxonomy Browser
* links at CSDL, Texas 

വർഗ്ഗം:സസ്യകുടുംബങ്ങൾ
വർഗ്ഗം:അസ്റ്റേലിയേസീ